title: Suurten jumalten pyhäkkö

text: Varhaisimmat merkit uskonnollisesta toiminnasta alueella ovat 600-luvulta eaa. Samothraken omaa kukoistuskautta oli 500-luku eaa. 400-luvulta eaa. lähtien saari oli osa Deloksen meriliittoa, ja samalla mysteerikultin maine levisi ympäri kreikkalaista maailmaa. Pyhäkköalue saavutti laajimman muotonsa hellenistisellä ja roomalaisella ajalla, jolloin se oli koko Pohjoisen Egeanmeren alueen merkittävin kulttikeskus ja mysteerikulttina hävisi merkittävyydessä ainoastaan Eleusiin mysteereille.


title: Suurten jumalten pyhäkkö

text: Monumentaalisempi rakentaminen alueella alkoi 300-luvulla eaa. ja liittyi Makedonian hallitsijoiden poliittisiin tarpeisiin. Monet merkittävät henkilöt osallistuivat mysteereihin, ja ajan kuluessa myös monet mytologian hahmot liitettiin initioitujen joukkoon. Aleksanteri Suuren vanhemmat Filippos II ja Olympias tapasivat toisensa ensimmäisen kerran Samothraken mysteerien aikana. Pyhäkköalueen suurinta kukoistuskautta olivat 200- ja 100-luvut eaa. Traakian kieltä käytettiin uskonnollisissa rituaaleissa ensimmäiselle vuosisadalla eaa. saakka. Merirosvot tuhosivat pyhäkön vuonna 84 eaa. Se korjattiin roomalaisten avulla. Pyhäkköalue ja kultti alkoivat taantua vuoden 200 maanjäristyksen jälkeen. Alue hylättiin 300-luvun lopulle tultaessa. Lopullisesti pyhäkkö tuhoutui maanjäristyksessä 500-luvulla.


title: Suurten jumalten pyhäkkö

text: Cyriacus Anconalainen (Ciriaco de' Pizzicolli) tutki paikkaa jo vuonna 1444. 15. huhtikuuta 1863 pyhäkköalueelta löydettiin tunnettu voitonjumalatar Niken patsas, joka nimettiin Samothraken Nikeksi. Varsinaiset arkeologiset kaivaukset alueella alkoivat vuonna 1866 Gustave Devillen ja Georges Ernest Coquartin johdolla. Niitä jatkoivat itävaltalaiset Alexander Conze ja Alois Hauser vuonna 1873 sekä George Niemann ja Otto Benndorf vuonna 1875. École française d’Athènes eli ranskalainen arkeologinen koulu Ateenassa jatkoi kaivauksia vuosina 1923–1927 Antoine Salac'n ja Fernand Chapouthier'n johdolla. Vuodesta 1938 kaivauksia on suorittanut New Yorkin yliopiston Institute of Fine Arts. Alueella on suoritettu myös kunnostuksia.


title: Suurten jumalten pyhäkkö

text: Pyhäkköalue sijaitsee noin 400 metriä sisämaassa saaren pohjoisrannikosta ja aivan saaren linnoitetun antiikin aikaisen pääkaupungin alueen länsipuolella. Arkaaisella ja klassisella kaudella alue käsitti kahden virran välissä olleen harjanteen alueen. Hellenistisellä kaudella alue laajeni myös lännenpuolisen virran toiselle puolelle. Alue käsittää noin 48 560 neliömetriä.


title: Suurten jumalten pyhäkkö

text: Useimmat rakennukset alueella on kunnostettu tai rakennettu uudelleen niiden pitkän historian aikana. Nykyisin suurimmasta osasta on säilynyt lähinnä perustuksia ja joitakin rakenne- ja koristeosia. Alueen merkittävimmät rakennukset olivat (numerot viittaavat pohjapiirrokseen):


title: Suurten jumalten pyhäkkö

text: Propylon


title: Suurten jumalten pyhäkkö

text: Propylon eli Ptolemaion (numero 20) oli monumentaaliportti, joka sijaitsi alueen itälaidalla. Sen oli lahjoittanut Ptolemaios II ja se oli rakennettu noin vuonna 285–281 eaa. Se toimi alueen pääporttina, kun sinne tultiin itäpuolella sijainneesta Samothraken kaupungista. Myös toinen alueen vesivirroista oli kanavoitu sen läpi. Propylon edusti joonialaista tyyliä.


title: Suurten jumalten pyhäkkö

text: Teatteripiiri


title: Suurten jumalten pyhäkkö

text: Teatteripiiri (19) sijaitsi propylonin lähellä. Se oli pyöreä ulkoilmatila, jota käytettiin initiaatioseremonian alkuvaiheessa. Se oli rakennettu 400-luvun lopulla tai 300-luvun alussa eaa. Teatteripiirissä oli orkhestra, jonka halkaisija oli noin 9,2 metriä. Sitä ympäröi seisomokatsomo, jossa oli viisi porrasta. Siinä oli tilaa noin 240 ihmiselle.


title: Suurten jumalten pyhäkkö

text: Anaktoron


title: Suurten jumalten pyhäkkö

text: Anaktoron (16) eli Valtiaitten talo sijaitsi alueen pohjoisosassa. Se oli yksi alueen vanhimmista rakennuksista ja oli käytössä 500-luvulta eaa. 300-luvulle jaa. Se toimi todennäköisesti mysteereihin ensimmäistä kertaa osaaottavien ensimmäisen initiaatiovaiheen seremonioiden tapahtumapaikkana. Roomalaisena aikana rakennukseen liitettiin eräänlainen sakasti, jota käytettiin mahdollisesti pukeutumiseen.


title: Suurten jumalten pyhäkkö

text: Arsinoeion


title: Suurten jumalten pyhäkkö

text: Arsinoeion (15) eli Arsinoe II:n rotunda sijaitsi Anaktoronin eteläpuolella. Se oli koko antiikin Kreikan suurin tholos tai rotunda eli pyöreä rakennus. Se piti sisällään kulttipaikan alkuperäisen kivisen Suuren jumalattaren alttarin ja sitä käytettiin uhritoimituksiin. Rotunda oli rakennettu noin vuonna 288–270 eaa. Traakian kuningatar Arsinoe II:n toimeksiannosta.


title: Suurten jumalten pyhäkkö

text: Kuorotanssijoiden sali eli Temenos


title: Suurten jumalten pyhäkkö

text: Niin kutsuttu Kuorotanssijoiden sali (14), josta aiemmin käytettiin nimitystä Temenos, sijaitsi alueen keskellä. Se oli rakennettu noin vuonna 340 eaa. Se oli ulkoilmatila, jossa oli pohjoispuolella seremoniallinen sisäänkäynti. Rakennuksen pituus oli noin 34 metriä ja leveys noin 20,7 metriä. Sillä oli ilmeisesti merkittävä rooli initiaatioseremonioiden toisessa vaiheessa. Rakennus on saanut nimensä sieltä löydetystä friisistä, joka esittää tanssivia naisia.


title: Suurten jumalten pyhäkkö

text: Hieron


title: Suurten jumalten pyhäkkö

text: Hieron (13) sijaitsi Temenoksen eteläpuolella. Se oli alueen pääpyhäkkö ja toimi mahdollisesti paikkana, jossa tapahtuivat initiaation toisen vaiheen seremoniat. Rakennuksen pituus on noin 40 metriä ja leveys noin 13 metriä. Se edusti doorilaista tyyliä. Sen sisällä sivuseinillä on ollut istuimet seremoniaa seuranneille. Se oli rakennettu noin 325–150 eaa. Viisi rakennuksen pylväistä on kunnostettu, minkä ansiosta se on nykyisin paikan näkyvin rakennus.


title: Suurten jumalten pyhäkkö

text: Votiivilahjojen sali


title: Suurten jumalten pyhäkkö

text: Votiivilahjojen sali (12) sijaitsi Hieronin länsipuolella. Se oli rakennettu noin 540 eaa. ja se oli käytössä lähes tuhat vuotta ilman uudelleenrakentamista.


title: Suurten jumalten pyhäkkö

text: Alttaripiha


title: Suurten jumalten pyhäkkö

text: Alttaripiha (11), jolla oli suuri alttari, sijaitsi aivan Votiivilahjojen salin ja Hieronin vieressä. Se oli rakennettu noin 340–330 eaa. ja sen lahjoitti Aleksanteri Suuren velipuoli.


title: Suurten jumalten pyhäkkö

text: Teatteri


title: Suurten jumalten pyhäkkö

text: Teatteri (10) sijaitsi alueen länsiosassa. Siitä ei ole nykyisin jäljellä paljoakaan, koska sen kivet on käytetty uudelleen myöhempiin linnoitusrakennuksiin.


title: Suurten jumalten pyhäkkö

text: Niken lähdekaivo


title: Suurten jumalten pyhäkkö

text: Niin kutsuttu Niken lähdekaivo (9) oli kaivettu vuorenrinteeseen teatterin eteläpuolelle. Sen keskus oli voitonjumalatar Niken patsas eli niin kutsuttu Samothraken Nike. Patsas on tehty noin vuonna 220–190 eaa. juhlistamaan rhodoslaisten voittoa Antiokhos III Suuresta ja veistetty paroslaisesta marmorista. Se oli asetettu seisomaan laivan kokkaa muistuttavalle alustalle, joka oli sijoitettu keskelle kaksitasoista vesiallasta. Patsas on nykyisin Louvressa.


title: Suurten jumalten pyhäkkö

text: Muut rakennukset


title: Suurten jumalten pyhäkkö

text: Teatteripiirin vieressä sijaitsi tuntematon rakennus (18), joka edusti doorilaista tyyliä ja oli rakennettu hellenistisellä ajalla noin vuonna 323–317 eaa. Sen olivat lahjoittaneet Filippos III ja Aleksanteri IV. Alueen länsilaidalla sijaitsi suuri stoa (8), joka oli rakennettu noin vuonna 250–200 eaa. Se joka toimi vieraiden majoitustilana. Sen pohjoispuolella sijaitsi rakennus nimeltä Neorion (6) noin vuodelta 275–250 eaa.


title: Suurten jumalten pyhäkkö

text: Alueen luoteislaidalla sijaitsi miletoslaisten lahjoittama rakennus (5), joka oli rakennettu noin vuonna 250–200 eaa. Varhaiskristillisenä aikana noin 400–500-luvuilla alueelle rakennettiin kolmilaivainen basilikakirkko. Genovalaisvallan aikana 1400-luvulla Palaiópoliin rakennettiin niin kutsuttu Gateluzin suvun linnoitus, jossa käytettiin pyhäkön rakennusten kiviä.


title: Suurten jumalten pyhäkkö

text: Alueella toimii Samothrákin arkeologinen museo. Museossa on alueelta löydettyjä rakennusten koristeosia ja taideteoksia sekä muun muassa Samothraken Niken jäljennös.


title: Suurten jumalten pyhäkkö

text:
Samothraken mysteerien sisältö pyrittiin pitämään salaisuutena, ja niistä tiedetään edelleen varsin vähän. Mysteerit olivat mitä todennäköisimmin avoimet kaikille, sekä vapaille että orjille, miehille että naisille, kreikkalaisille että ei-kreikkalaisille. Mysteerit eivät sijoittuneet mihinkään tiettyyn päivään. Tiedetään, että mysteereiden initiaatioon kuului kaksi vaihetta, "myesis" ja "epopteia". Kummatkin saattoi suorittaa samana päivänä (tai yönä, sillä ainakin mysteerien loppuosa sijoittui yöaikaan). Tutkijat ovat pyrkineet selvittämään, miten initiaation eri vaiheet ovat sijoittuneet alueelta tunnistettuihin rakennuksiin.
Initiaatio alkoi todennäköisesti propylon-portilta ja jatkui tämän jälkeen teatteripiirillä. Ensimmäisen initiaatiovaiheen osanottajia kutsuttiin nimityksellä "mystai" (μύσται, johdettu verbistä μύω, "myō", ”sulkea silmät”), samoin kuin Eleusiin mysteereissä. Tämä vaihe sijoittui eri arvioiden mukaan teatteripiirille tai Anaktoron-rakennukseen. Se on mahdollisesti pitänyt sisällään jonkinlaisen julistuksen sekä moraalisen puhdistautumisen rituaalin. Toisen initiaatiovaiheen osanottajia kutsuttiin puolestaan nimityksellä "epoptai" (επόπται, verbistä εφοράω, "eforaō", ”valvoa”, ”havaita”, ”nähdä”). Tämä vaihe sijoittui oletettavasti joko Kuorotanssijoiden saliin tai Hieron-rakennukseen. Sen alussa on mahdollisesti suoritettu uhritoimitus.


title: Suurten jumalten pyhäkkö

text: Erään arvion mukaan ensimmäisen ja toisen vaiheen initiaation välissä initioitavat, joiden silmät oli peitetty, vaelsivat pimeydessä etsien jumalatar Harmoniaa, jonka Kadmos oli vienyt purjehtiessaan saaren ohi etsiessään Europaa. Harmonian olivat pelastaneet takaisin saarelle hänen veljensä Dardanos ja Iasion (tai Eetion), jotka olivat osa mysteerejä ja pelastivat ihmisiä mereltä. Samothraken riitti esitti jollain tavalla Kadmoksen ja Harmonian häitä, mikä sijoittui mahdollisesti Kuorotanssijoiden saliin. Harmonian etsintä vastasi Persefonen etsintää Eleusiin mysteereissä. Mysteerit lupasivat yleensä onnellisempaa elämää joko tämän- tai tuonpuoleisessa, ja tässä lupaus osallistujien pelastamisesta meren vaaroista oli Samothraken mysteerien erikoispiirre.


title: Suurten jumalten pyhäkkö

text: Lähtiessään initioidut vaikuttavat saaneen mukaansa magneettisen rautasormuksen. Useita sellaisia on löydetty pyhäkön alueelta.


title: Antti Kontsas

text: Antti Kontsas (s. 10. huhtikuuta 1985) on suomalainen urheiluvalmentaja. Kontsas on entinen TPS-joukkueen jalkapalloilija. Kontsas on kuntovalmentanut vuodesta 2014 lähtien Formula 1 -sarjassa ensin Red Bull -tallissa ja kaudesta 2015 Ferrari-tallissa ajanutta Sebastian Vetteliä. Aikaisempia Kontsaksen valmennettavia ovat olleet Formula 1 -sarjassa Toro Rosso -tallissa ajaneet Sébastien Buemi 2011 ja Jean-Éric Vergne vuodet 2012–2013.


title: Maastohiihdon maailmancup 2015–2016

text: Maastohiihdon maailmancup 2015–2016 oli historian 35. virallinen maailmancup-kausi. Se alkoi 27. marraskuuta 2015 Kuusamossa, Suomessa ja päättyi 12. maaliskuuta 2016 Canmoressa, Kanadan Albertassa.


title: Sun Qinghai

text: Sun Qinghai (, s. 18. tammikuuta 1988 Harbin) on kiinalainen maastohiihtäjä. 188 senttimetriä pitkä ja 83 kilogrammaa painava Sun on erikoistunut sprinttihiihtoon.


title: Sun Qinghai

text: Sun on osallistunut kaksiin talviolympialaisiin, vuosina 2010 ja 2014. Vuonna 2010 Vancouverissa hän oli sprintissä 21:s. Sun on osallistunut myös kaksiin MM-kilpailuihin, vuosina 2007 ja 2013.


title: Sun Qinghai

text: Maailmancupissa Sun debytoi maaliskuussa 2006 Changchunissa ollen vapaan sprintin 35:s. Avauspisteensä hän saavutti helmikuusta 2007 samasta paikasta ollen 25:s. Sunin paras sijoitus maailmancupissa on 13. tila Kuusamon perinteisen sprintistä marraskuulta 2010.


title: Esko Rajakoski

text: Esko Rajakoski (s. 30. tammikuuta 1934 Helsinki) on suomalainen diplomaatti. Hän on koulutukseltaan valtiotieteiden kandidaatti, ja hän on saanut 1975 virka-arvon erikoislähettiläs ja täysivaltainen ministeri. Hän oli ulkoministeriön neuvotteleva virkamies 1980–1983, suurlähettiläs Buenos Airesissa 1983–1987, Caracasissa 1989–1994 ja Prahassa 1994–1999


title: Rajakoski

text: Rajakoski tarkoittaa muun muassa seuraavia:


title: Dirty Grandpa

text: Dirty Grandpa on vuonna 2016 ensi-iltansa saanut yhdysvaltalainen komediaelokuva, jonka on ohjannut Dan Mazer. Sen on käsikirjoittanut John Phillips, ja sen pääosia esittävät Robert De Niro ja Zac Efron. Elokuva sai ensi-iltansa 22. tammikuuta 2016.


title: Rakennus-Ruola

text: Rakennus-Ruola oli turkulainen alkujaan vuonna 1947 perustettu teollisuus- ja asuntorakentamista harjoittanut yritys. Yhtiön nimi muuttui Rakennustoimisto Ruola Oy:stä Rakennus-Ruola Oy:ksi, kun Rakennus Oy fuusioitiin siihen vuonna 1976. Yhtiöllä oli elementtitehtaat Lahdessa, Lohjalla ja Turussa. Sen liikevaihto oli vuonna 1983 noin 900 miljoonaa markkaa, ja henkilökuntaa oli 2 675. Yrityksen pääjohtaja oli vuodesta 1976 Urho Ruola.


title: Rakennus-Ruola

text: Urho Ruola aloitti rakennustoiminnan Kustavissa yhdessä veljensä rakennusmestari Martti Ruolan (1917–1988) kanssa. Ensimmäinen rakennuskohde oli vuonna 1948 valmistunut Kustavin Isoluodon koulu. Ruolan ja hänen veljensä perustaman "Rakennusliike M. & U. Ruolan", vuodesta 1950 "Rakennustoimisto Ruola Oy" toiminta laajeni pian ensin Saloon ja Turun seudulle ja sitten Lahteen ja Helsingin seudulle. Rakennusyhtiössä Martti Ruola vastasi teknillisestä puolesta ja Urho Ruola keskittyi kaupalliseen puoleen.


title: Rakennus-Ruola

text: Ruolan veljekset aloittivat elementtirakentamisen syksyllä 1957, rakennuskohteena oli Asunto Oy Sepänkulma Turussa. Vuonna 1959 aloitti toimintansa Ruolan Turun Itäharjulle perustama tiettävästi Suomen ensimmäinen rakennuselementtitehdas. Ruola solmi vuonna 1961 tiettävästi Suomen ensimmäisen aluerakennussopimuksen Lahden Möysän alueen rakentamisesta. Ruola rakensi Lahdessa myös 40 prosenttia Mukkulan alueesta. Ruola aloitti aluerakentamisen Turussa vuonna 1965 ja yhtiö rakensi myös Turun kaupunginteatterin vuosina 1961–1962 ja Turun yliopistollisen keskussairaalan 1964–1968. Urho Ruola sai vuonna 1964 kauppaneuvoksen arvonimen ja vuonna 1977 hänestä tuli vuorineuvos.


title: Rakennus-Ruola

text: Ruolan liikevaihto ylitti 1974 100 miljoonan markan rajan. Yhtiön nimeksi muuttui vuoden 1976 alusta "Rakennus-Ruola Oy" sen jälkeen kun siihen oli fuusioitu vuonna 1975 ostettu teollisuusneuvos Uno Pikarlan (1899–1976) perustama "Rakennus Oy". Ruola rakensi 1970-luvulla myös ulkomailla muun muassa Saudi-Arabiassa ja Nigeriassa. Rakennus-Ruola oli 1970- ja 1980-luvuilla Suomen kymmenen suurimman rakennusyhtiön joukossa ja yhtiön liikevaihto oli vuonna 1987 900 miljoonaa markkaa. Ruolan yhtiöt olivat rakentamassa muun muassa Lahden suurmäkeä, Päijät-Hämeen keskussairaalaa, Helsingin oopperataloa ja tasavallan presidentin uutta virka-asuntoa Mäntyniemeä. 1990-luvun alun talouslaman aikana Ruola-konserni fuusioitiin rakennusyhtiö A. Puolimatka Oy:hyn, joka siirtyi sittemmin ruotsalaisomistukseen.


title: Rakennus-Ruola

text: Rakennus-Ruola jäi kiinni korruptiosta 1980-luvun alun Naurissaaren lahjusjupakassa Helsingissä. Samoihin aikoihin Urho ja Martti Ruola tuomittiin jatketusta veropetoksesta sakkoihin vietyään yrityksensä kirjanpitoon vähennyskelvottomia poliittisia tukimaksuja, päättäjille kustannettuja matkoja sekä yksityiskäyttöön hankitun veneen ostokulut.


title: Matt Ellison

text: Matt Ellison (s. 8. joulukuuta 1983) on kanadalais-valkovenäläinen jääkiekkoilija, joka edustaa KHL-seura Dinamo Minskiä.


title: Frode J. Strømnes

text: Frode Jens Strømnes (4. tammikuuta 1937 Harstad – 14. joulukuuta 2012 Volda) oli norjalais-suomalainen kielitieteilijä ja psykologian professori, joka toimi pitkään Turun Åbo Akademissa. Suomessa hän tuli tunnetuksi tutkimuksestaan eri kielten vaikutuksesta ihmisen mielikuviin ja ajatteluun.


title: Frode J. Strømnes

text: Strømnes suoritti maisterin tutkinnon Oslossa 1963 ja väitteli tohtoriksi Åbo Akademissa 1971. Hän toimi Norjan tiedeneuvoston NAVF:n tutkimusstipendiaattina 1964–1968 ja 1971–1974, amanuenssina Århusin yliopistossa 1970, Åbo Akademin vs. lehtorina 1971–1972 ja apulaisprofessorina 1974 ja sitten Tromssan yliopiston professorina 1976–1990.


title: Frode J. Strømnes

text: Strømnes nimitettiin Norjan valtion stipendiaatiksi (statsstipendiat) 1990 ja toimi sitten Bergenin yliopiston professorina vuodesta 1991 kuolemaansa 2012 saakka.


title: Frode J. Strømnes

text: Strømnes sai 1970-luvun alussa Suomen kansalaisuuden ja kunnosti vanhan puuhuvilan Turun Ruissalossa, jossa hän harrasti muun muassa mehiläistenhoitoa.


title: Frode J. Strømnes

text: Frode J. Strømnesin isä oli professori Martin Olav Konrad Strømnes ja vanhempi veli Trondheimin yliopiston professori Åsmund Lønning Strømnes.


title: Tervalampi (Ikaalinen)

text: Tervalampi on Pirkanmaalla Ikaalisissa Saukonperällä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Tervalampi on osa Röyhiönjärven-Iso Karppajärven valuma-aluetta.


title: Tervalampi (Ikaalinen)

text: Lampi on 300 metriä pitkä, 60 metriä leveä ja sen pinta-ala on 1,4 hehtaaria. Se sijaitsee metsämaastossa pitkänomiasen ja 30 metriä syvän painauman (kolu) pohjalla. Siihen laskee yksi suo-oja ja sen laskuoja Kolunoja lähtee lammen länsipäästä. Se virtaa yli kaksi kilometriä länteen ja yhtyy Heinälamminojaan 300 metriä Heinälammen alapuolella. Rantaviivan pituus on 650 metriä. Sen rannalla on vain yksi vapaa-ajan asunto, jonne johtaa tie läheisen maatilan tieltä. Tie saa alkuunsa Saukonperältä.


title: Röyhiönjärvi

text: Röyhiönjärvi on Pirkanmaalla Ikaalisissa Sorvanperällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Röyhiönjärvi on osa Röyhiönjärven-Iso Karppajärven valuma-aluetta.


title: Röyhiönjärvi

text: Järvi on muodoltaan pitkä ja kapea. Se on 3,8 kilometriä pitkä, 850 metriä leveä ja sen pinta-ala on 88 hehtaaria. Sekä pohjoisessa että etelässä on pitkät ja 150 metriä kapeat lahdet. Puolivälissä työntyy vesialtaasta etelään samanlainen Salminlahti. Tähän lahteen laskee Mertalammen laskuoja. Järveen laskee lukuisia suo-, pelto ja metsäojia. Järven laskuoja on 1,3 kilometriä pitkä Railastonoja, joka laskee Saukkolampeen. Rantaviivan pituus on 11 kilometriä pitkä. Järven länsirantaa seuraa kaksi kilometriä pitkä, jyrkkä ja paikoin yli 30 metriä korkea mäenreuna. Itärannan ympäristö on hyvin loivaa. Eri rannoilla sijaitsee toistakymmentä maatilaa sekä yli kaksikymmentä loma-asuntoa. Niille johtaa tiet Sorvanperältä seututieltä 276.


title: Röyhiönjärvi

text: Vuoden 1959 peruskartassa järvessä on saari eteläisen lahden suulla, mutta vuoden 1982 peruskartassa se on maatunut kiinni rantaan.


title: .mobi

text: .mobi on ICANN:in 11. heinäkuuta 2005 hyväksymä ylätason verkkotunnus. Sen nimi tulee englannin kielen sanasta "mobile", ja sitä käytetäänkin lähinnä mobiilisivustoilla.


title: .mobi

text: Kaikkien .mobi-verkkotunnusta käyttävien sivustojen on oltava optimoituja mobiililaitteille.


title: M/S Finnpulp (rahtilaiva)

text: M/S Finnpulp oli suomalainen rahtilaiva, joka kuului Finnlinesin varustamoon. Laiva rakennettiin Hollannissa vuonna 1953. Se palveli Finnlinesia vuoteen 1968 saakka, jolloin se myytiin ulkomaille. M/S Finnpulpin ollessa kuljettamassa rahtia Karibianmerellä vuonna 1965 se joutui avustamaan tulipaloon joutuneen risteilyaluksen SS Yarmouth Castlen matkustajien pelastamisoperaatiota. Tästä laiva miehistöineen sai paljon tunnustusta.


title: M/S Finnpulp (rahtilaiva)

text: Äänimeri


title: Finnpulp (täsmennyssivu)

text: Finnpulp voi tarkoittaa ainakin seuraavia asioita:


title: Oona Kauste

text: Oona Kauste (s. 4. tammikuuta 1988) on suomalainen curlingpelaaja. Hän edustaa Ålands Curling Klubia ja on tällä hetkellä naisten curlingmaajoukkueen kapteeni. Ammatiltaan hän on maskeeraaja-kampaaja.


title: Oona Kauste

text: Kauste oli mukana Suomen sekajoukkueiden EM-pronssijoukkueessa vuonna 2012. Vuonna 2015 naisten EM-kilpailuissa Esbjergissä Kausteen kipparoima Suomen joukkue eteni ensimmäistä kertaa 18 vuoteen mitaliotteluihin. Suomi hävisi välieränsä Skotlannille mutta voitti pronssiottelussa emäntämaa Tanskan ja saavutti MM-kilpailupaikan lisäksi maan historian ensimmäisen naisten EM-mitalin. Pronssijoukkueeseen kuuluivat Kausteen lisäksi Milja Hellsten, Maija Salmiovirta, Marjo Hippi ja varapelaaja Jenni Räsänen. Kauste on kilpaillut EM-kilpailuissa viidesti, parhaana sijoituksenaan vuoden 2015 pronssi ja MM-kilpailuissa kerran, parhaana sijoituksenaan 11:s sija. Kauste edusti Suomea jo juniori-ikäisenä Tiina Kölhin kipparoimassa joukkueessa. Joukkue osallistui neljästi Euroopan MM-karsintaan, parhaillaan sijoittuen toiseksi. Kauste osallistui vuoden 2018 talviolympialaisiin Pyeongchangissa sekanelinpeliin parinsa Tomi Rantamäen kanssa. He pelasivat kisoissa seitsemän ottelua joista voittivat vain yhden.


title: Oona Kauste

text: Kausteen isoveli Aku Kauste on myös maajoukkuetason curlingpelaaja.


title: Oona Kauste

text: Kauste toimi vuonna 2018 Suomen Euroviisu-edustajan Saara Aallon maskeeraajana.


title: Thomas Seebeck

text: Thomas Johann Seebeck (1770 Tallinna – 1831 Berliini) oli saksalainen fyysikko, joka tutki erityisesti lämpöoppia ja keksi termoparin käytön lämmön mittaamiseen.


title: Thomas Seebeck

text: Seebeck syntyi Tallinnassa varakkaaseen baltiansaksalaiseen perheeseen. Hän opiskeli Göttingenin yliopistossa aluksi lääketiedettä, mutta kiinnostui enemmän fysiikasta. Tiedemiesurallaan hän tutki väri- ja lämpöoppia. Hän totesi sokeriliuoksen aiheuttaman polarisaatiotason muutoksen ja tutki lämmön ja sähkön välisiä ilmiöitä. Seebeckin ilmiöksi kutsutaan fysikaalista ilmiötä, jossa lämpötilaero aiheuttaa jännitteen kahden eri materiaalin välille.


title: Pierre Njanka

text: Pierre Djaka Njanka-Beyaka (s. 15. maaliskuuta 1975 Douala, Kamerun) on kamerunilainen jalkapalloilija, joka on viimeksi edustanut indonesialaista Persisam Putra Samarindaa kaudella 2013.


title: Pierre Njanka

text: Njanka pelasi Ranskan pääsarjassa Ligue 1:ssä kausina 1999–2000, 2000–2001 ja 2002–2003 yhteensä 63 ottelua, joista 54 RC Strasbourgissa ja yhdeksän CS Sedan Ardennesissa. Hän voitti RC Strasbourgissa Ranskan cupin kaudella 2000–2001. Njanka pelasi pääsarjatasolla myös Kamerunissa, Sveitsissä, Tunisiassa, Saudi-Arabiassa ja Indonesiassa.


title: Pierre Njanka

text: Kamerunin maajoukkueessa Njanka pelasi 37 ottelua ja teki kaksi maalia vuosina 1998–2003. Hän oli mukana kuudessa arvoturnauksessa: MM-kilpailuissa 1998 ja 2002, Afrikan-mestaruuskilpailuissa 2000 ja 2004 sekä Maanosaliittojen cupissa 2001 ja 2003. Näissä Njanka saavutti Afrikan-mestaruuden 2000 ja Maanosaliittojen cupin hopeaa 2003.


title: Pierre Njanka

text: RC Strasbourg


title: Pierre Njanka

text: Arema


title: Pierre Njanka

text: Kamerunin maajoukkue


title: Yrjö Kaloniemi

text: Yrjö Albert Kaloniemi, vuoteen 1935 Calonius (19. kesäkuuta 1901 Juuka – 18. lokakuuta 1975 Lahti) oli suomalainen voimistelun opettaja ja Suomen Hiihtoliiton puheenjohtaja.


title: Yrjö Kaloniemi

text: Kaloniemen vanhemmat olivat kruununvouti Johan Matias Calonius ja Ellen Maria Engelberg ja puoliso vuodesta 1931 Siiri Aliina Sundström. Kaloniemi oli nuorena monipuolinen urheilija, joka harrasti useita eri lajeja ja kilpaili niissä piiritasolla. Urheilujärjestötyön hän aloitti Kouvolassa 1924, kun oli mukana perustamassa Kouvolan Urheilijat -seuran hiihto-osastoa ja tuli valituksi sen johtokunnan puheenjohtajaksi. Samana vuonna Kaloniemi ryhtyi työskentelemään Kymenlaakson suojeluskuntapiirin urheiluohjaajana. SVUL:in Kymenlaakson piirin voimisteluneuvojana hän toimi 1926-1934. Suomen Hiihtoliiton johtavissa luottamustehtävissä Kaloniemi ehti toimia 27 vuotta, samoin kuin kouluttajana, tuomarina ja suomalaisten kilpahiihtojoukkueiden johtajana. Kaloniemi työskenteli ajoittain myös urheilutoimittajana ja oli selostamassa urheilukilpailuja. Hän aloitti Suomen Hiihtoliiton vuosikirjan toimittamisen 1930-luvulla ja laati liiton kilpailusäännöt ja hiihtomerkkijärjestelmän perusteet. Opintomatkoja ulkomaille Kaloniemi teki jo 1920-luvulta alkaen ja edusti Suomea useissa hiihdon kansainvälisissä kongresseissa. Hiihdon maailmanmestaruuskisoissa 1958, jotka järjestettiin Lahdessa, hän oli järjestelytoimikunnan puheenjohtaja. Suomen Hiihtoliiton puheenjohtajana Kaloniemi toimi yli kymmenen vuotta, vuodesta 1942 vuoteen 1954, jolloin häntä seurasi tehtävässä Akseli Kaskela.


title: Yli-intendentinvirasto

text: Yli-intendentinvirasto () oli Tukholmassa toiminut Ruotsin valtion virasto, jonka tehtävänä oli valvoa julkisin varoin toteutettavaa rakentamista valtakunnassa. Suunnitelmat oli lähetettävä virastoon tarkastusta varten ja lisäksi kuninkaan tuli hyväksyä ne. Yli-intendentinvirastossa myös suunniteltiin julkisia rakennuksia.


title: Yli-intendentinvirasto

text: Kun Suomi liitettiin osaksi Venäjää vuonna 1809, julkisen rakentamisen valvonta Suomessa siirtyi rakennushallituksen edeltäjälle, syyskuussa 1811 perustetulle Intendentinkonttorille.


title: Yli-intendentinvirasto

text: Ruotsin noustua 1600-luvun jälkipuoliskolla suurvallaksi valtion kiinteistöjä hallinnoi kamarikollegio. Vuonna 1697 arkkitehti Nicodemus Tessin nuorempi sai kuningas Kaarle XII:lta tehtäväkseen suunnitella uuden kuninkaanlinnan tulipalossa tuhoutuneen tilalle. Samalla perustettiin myös yli-intendentinvirasto ja Tessinistä tuli ensimmäinen yli-intendentti, jolla oli komealta kalskahtava virkanimike ja ennenäkemätön toimivalta. Myöhempiä viranhaltijoita olivat muun muassa Carl Hårleman, Carl Johan Cronstedt ja Carl Fredrik Adelcrantz. Ruotsi menetti Suomen 1809. Vuonna 1818 yli-intendentinvirastosta tuli itsenäinen virasto, joka oli suoraan kuninkaan alainen ja jolla oli oma talousarvio. Yli-intendentinviraston tärkeimmäksi tehtäväksi tuli tarkastaa julkisten rakennusten suunnitelmat, suurin osa näistä oli kirkkoja. Valtakunnanmarsalkanvirasto hoiti linnat, yli-intendentinvirasto kruunun muut rakennukset Tukholmassa ja kuninkaankartanot muualla maassa. Yli-intendentti ei enää välttämättä ollut arkkitehti, vaan saattoi olla taiteesta kiinnostunut virkamies. 1800-luvun lopulla hyvinvointi kasvoi ja valtion rakennusten määrä lisääntyi, mutta suurimmasta osasta rakennuksia vastasi tuolloin jokin muu valtion virasto kuin yli-intendentinvirasto. Siitä muodostettiin vuonna 1918 Kuninkaallinen rakennushallitus (Kungliga byggnadsstyrelsen).


title: Uus-Lavola

text: Uus-Lavola on Lappeenrannan kaupunginosa ja tilastoalue. Se sijaitsee kaupungin läntisellä alueella.


title: Uus-Lavola

text: Uus-Lavola oli Lappeen suurin taajamamainen alue. Se ja viereinen Lavola ovat syntyneet Lavolan maarekisterikylän maille. Uus-Lavolan asutus alkoi rakentua 1930-luvulla, ja pääosa nykyisestä rakennuskannasta on valmistunut 1970-luvulta alkaen. Lukuun ottamatta muutamaa 1950-luvulla rakennettua kerrostaloa asutus on täysin pientaloasutusta. Uus-Lavolan tilastoalueella on 2 619 asukasta.


title: Uus-Lavola

text: Kaupunginosassa on pieni päivittäistavarakauppa ja kioski-baari, mutta muut alueen palvelut ovat sijoittuneet läheiseen Sammonlahteen. Uus-Lavolassa sijaitsee vuonna 1949 valmistunut Lavolan koulu, jonka suunnitteli Jalmari Lankinen. Jalkapalloseura PEPO Lappeenranta on lähtöisin Uus-Lavolasta.


title: Uus-Lavola

text: Kaupunginosaa rajaavat Kaivokorvenpuisto ja Sammonlahdenpuisto pohjoisessa, Helsingintie idässä, Salpausselänkatu etelässä ja maaseutu lännessä. Uus-Lavolan naapurikaupunginosia ovat Skinnarila, Sammonlahti, Lavola ja Ruoholampi.


title: Rosen-terapia

text: Rosen-menetelmä on saksalaisen fysioterapeutin Marion Rosenin kehittämä kehoterapiamuoto. Eräs menetelmän perusajatuksista on, että lihasjännitykset, tunne-elämä ja hengitystapa liittyvät yhteen. Menetelmän tavoitteena on poistaa lihasjännityksiä ja tuoda niiden mahdollisia psykologisia syitä tietoiseen käsittelyyn. Syyt voivat liittyä menneisyyden kokemuksiin ja tapaan olla suhteessa maailmaan ja itseensä. Rosen-menetelmän filosofian mukaan ihmisen mieli kuvastuu kehossa. Menetelmän mukaan tunteen torjunta näkyy kehossa lihastonuksen nousuna. Kun huomio viedään jännittyneeseen lihakseen, se voi rentoutua. Terapeutti ei hiero lihaksia vaan vie kätensä jännittyneen kohdan päälle, painaa sitä ja jää odottamaan, mitä tapahtuu. Samalla kun lihas rentoutuu, hoidettava saattaa tunnistaa tunteen tai tilanteen, joka lihasjännityksen on tuottanut. Rosen-menetelmän filosofian mukaan tunnereaktioiden pidättäminen ja tunteiden torjunta johtaa ihmisen vieraantumiseen todellisesta itsestään ja vasta kun ihminen on yhteydessä todelliseen minuuteensa ja reagoi ”autenttisesti”, hänen kehonsa toimii vapaasti ja pidäkkeettömästi.


title: Rosen-terapia

text: Hoitokertojen määrä vaihtelee yksilöllisesti. Hoitopöydällä tehtävä käsittely kestää noin tunnin. Menetelmän periaatteiden mukaan hoidon aikana muistot ja mielikuvat voivat aktivoitua ja ihminen voi tulla tietoiseksi kehossa olevista jännityksistä ja kivuista sekä omista asenteistaan. Hoidon vaikutuksia voivat olla esimerkiksi tunteiden tunnistaminen, fyysisten kipujen ja kireyksien väheneminen, rentoutuminen, itsetuntemuksen lisääntyminen, omien rajojen selveneminen, yleisen hyvinvoinnin ja luovuuden lisääntyminen sekä omien tarpeiden ja uusien valintamahdollisuuksien löytäminen.


title: Rosen-terapia

text: Rosen-terapia on psykoterapeuttisesti vaikuttava hoitomuoto. Sitä ei ainakaan toistaiseksi ole kuitenkaan Suomessa hyväksytty varsinaiseksi psykoterapiaksi, eivätkä hoidon soveltajat kuulu Valviran rekisteriin. Rosen-terapeuteilla on vähintään 4–5 vuoden koulutus. Koulutus on prosessiluonteista ja antaa valmiudet terapeuttiseen työskentelyyn erilaisten asiakkaiden kanssa. Ruotsissa Karoliininen instituutti ja Axelsons gymnastiska institut tekevät yhteistyössä tutkimusta terapiasta. Tämän tutkimuksen mukaan asiakkaat, jotka kävivät säännöllisesti Rosen-terapiassa, raportoivat kokeneensa seuraavia etuja: psyykkisen terveyden kohentumista siten, että positiiviset tunteet lisääntyivät ja negatiiviset tunteet vähenivät. Fyysisen terveyden koettiin vahvistuneen vähentyneen kivun ja lihasjännityksen, parantuneen hengityksen ja ruoansulatuksen ansiosta. Keho–mieli-yhteyden koettiin vahvistuneen siten, että tietoisuus kehollisen jännityksen, emootioiden ja aiempien oireiden välisistä yhteyksistä lisääntyi. Tutkimuksen mukaan Rosen-menetelmän koettiin antavan tukea persoonalliseen kasvuun ja elämän muutoksiin mahdollistaen kontrollin ja autonomian tunteita.


title: Rosen-terapia

text: Marion Rosen syntyi Nürnbergissä Saksassa vuonna 1914. Hän aloitti hengitys- ja rentoutusmenetelmien opiskelun 1930-luvulla. Toisen maailmansodan aikana Rosen pakeni ensin Ruotsiin, jossa hän valmistui lääkintävoimistelijaksi, ja sieltä Kaliforniaan, jossa hän suoritti fysioterapeutin tutkinnon. Asiakkaiden kanssa työskennellessään Marion kiinnostui kehon ja tunteiden välisestä yhteydestä. Hän alkoi ymmärtää, että kivulla on usein syvällisempiä taustasyitä, ja huomasi, että ne asiakkaat, jotka puhuivat hoidon aikana kokemuksista ja tapahtumista elämässään, toipuivat nopeammin kuin ne, jotka eivät puhuneet. Kivut myös paranivat eikä asiakkaiden tarvinnut tulla enää vastaanotolle saman vaivan vuoksi. Rosenin yli 50 vuoden kokemus tiivistyy nykyisin ajatukseen, että krooninen jännitys kehon lihaksistossa ei ole ainoastaan elinvoimaa kuluttavaa ja kipua tuottavaa, vaan se on myös osa sitä estettä tai muuria, joka erottaa henkilön todellisesta sisäisestä olemuksestaan ja sitä kautta myös muista ihmisistä.


title: Libertaristinen paternalismi

text: Libertaristinen paternalismi on idea siitä, että ihmisiä voidaan auttaa tekemään heidän omalta kannaltaan parempia päätöksiä heikentämättä heidän valinnanvapauttaan. Idean esittelivät Richard Thaler ja Cass Sunstein vuonna 2003 ilmestyneessä taloustieteellisessä artikkelissaan.


title: Libertaristinen paternalismi

text: Thaler ja Sunstein popularisoivat ideaa esittelemällä libertaristisen paternalismin käytännön sovelluksia kirjassaan "Nudge".


title: Libertaristinen paternalismi

text: Asymmetrinen paternalismi (myös "epäsymmetrinen paternalismi") on libertaristiseen paternalismiin läheisesti liittyvä konsepti, jonka mukaan rajoitetusti rationaalisia päätöksentekijöitä on mahdollista auttaa tekemään parempia päätöksiä (ts. välttämään kalliita virheitä) aiheuttamatta samanaikaisesti merkittävää vahinkoa rationaalisille päätöksentekijöille. Konseptin esitteli joukko käyttäytymistaloustieteen tutkijoita tieteellisessä artikkelissaan vuonna 2003.


title: Harold ja Maude

text: Harold ja Maude ("Harold and Maude") on yhdysvaltalainen musta komediaelokuva vuodelta 1971. Sen on ohjannut Hal Ashby ja sen päärooleja, 19-vuotiasta rikkaan perheen poikaa ja eksentristä vanhaa naista esittävät Bud Cort ja Ruth Gordon. Kulttimaineeseen nousseen elokuvan musiikkina kuullaan monta brittiläisen Cat Stevensin laulua.


title: Harold ja Maude

text: Teini-ikäinen Harold on upporikkaan äidin poika, jonka ihailee kuolemaa harrastuksena on oman itsemurhansa toistuva lavastaminen mitä näyttävimmin keinoin. Kaikkeen tottunut etäinen äiti (Vivian Pickles) ei tästä juuri hätkähdä. Harold käy myös mielellään vieraiden ihmisten hautajaisissa, jollaisissa hän kerran tapaa hengenheimolaisensa, 79-vuotiaan ikinuoren naisen, joka on nuoruudessaan selviytynyt keskitysleiriltä ja siksi yhtä innostunut elämästä kuin Harold kuolemasta. Epätodennäköisestä parista tulee pian ystäviä ja lopulta rakastavaisia, kunnes Mauden kuolema saa Haroldin ensin pois tolaltaan mutta myös näkemään elämän entistä terveemmin.


title: Harold ja Maude

text: "Harold ja Maude" perustuu Colin Higginsin Kalifornian yliopiston elokuvakoulussa tekemään 20-minuuttiseen lopputyöhön, jonka käsikirjoitusta hän näytti elokuvatuottaja Edward Lewisin vaimolle työskennellessään heidän uima-altaansa hoitajana. Rouva Lewis sai miehensäkin lukemaan käsikirjoituksen, ja tämä puolestaan Paramount Picturesin Stanley Jaffen innostumaan siitä. Vastavalmistuneen Higginsin oli sopimuksen mukaan tarkoitus myös ohjata elokuva, mutta testikohtaukset eivät tyydyttäneet studiopomoja, ja ohjaajaksi otettiin Hal Ashby. Higginsistä tehtiin kuitenkin elokuvan toinen tuottaja, jolloin hän sai olla mukana kuvauksissa ja opiskella ohjausta Ashbyltä.


title: Harold ja Maude

text: "Harold ja Maude" ei saanut ensi-iltansa aikaan paljoakaan sen enempää katsojia kuin ymmärrystä kriitikoiltakaan, mutta se alkoi kerätä kulttisuosiota yhdysvaltalaisten yliopistojen elokuvakerhoissa. Nykyisin Harold ja Maude noteerataan monilla kaikkien aikojen parhaiden elokuvien listoilla. Vuonna 1997 elokuva otettiin mukaan National Film Registryn kulttuurillisesti, historiallisesti tai esteettisesti merkittävien elokuvien kokoelmaan. Vuonna 2000 American Film Institute otti "Haroldin ja Mauden" ja listoilleen. Vuonna 2017 myös BBC:n kansainvälisessä kriitikkoäänestyksessä "Harold ja Maude" nousi kaikkien aikojen sadan parhaan komedian listalle.


title: Harold ja Maude

text: Elokuvan pohjalta tuotiin vuonna 1980 näytelmäversio Broadwaylle, mutta sen suosio riitti vain neljään näytäntöön. Näytelmän ranskankielistä versiota sen sijaan esitettiin Pariisissa vuosikausia. Vuonna 2005 sai kantaesityksensä tarinan pohjalta tehty musikaali. Sen libretisti on muun muassa "The Fantasticks" -musikaalin kirjoittaja Tom Jones ja säveltäjä Joseph Thalken.


title: Harold ja Maude

text: Suomen televisiokanavilla "Harold ja Maude" on esitetty Kolmostelevisiossa kesäkuussa 1988, Yle TV1 -kanavalla toukokuussa 2004 ja Yle Teemalla marraskuussa 2015.


title: Lahden Seudun Ekonomit

text: Lahden Seudun Ekonomit ry on Suomen Ekonomien Päijät-Hämeessä toimiva jäsenyhdistys. Se on perustettu 23. lokakuuta 1946. Yhdistys järjestää koulutustilaisuuksia, kiertokäyntejä maakunnan eri alojen yrityksissä sekä sosiaalisia tapahtumia.


title: Lahden Seudun Ekonomit

text: Yhdistyksellä on vuosittain kaksi sääntömääräistä kokousta: syksyllä "vaalikokous" ja keväällä "tilikokous".


title: Atjurjevon piiri

text: Atjurjevon piiri () on kunnallishallintoalue Mordvan tasavallassa Venäjällä. Vuonna 1937 perustetun piirin pinta-ala on 827,1 neliökilometriä. Asukkaita on 9 100 henkeä (vuonna 2015).


title: Atjurjevon piiri

text: Atjurjevon piiri sijaitsee Mordvan tasavallan länsiosassa. Se rajoittuu pohjoisessa Temnikovin, idässä Krasnoslobodskin, kaakossa Kovylkinon sekä lounaassa ja lännessä Torbejevon piireihin.


title: Atjurjevon piiri

text: Piirin itäosassa on metsäaroa ja länsiosassa sekametsää. Tärkeimmät joet ovat Javas, Ljatša ja Šustrui. Hyötykaivannaisiin kuuluvat savi ja hiekka.


title: Atjurjevon piiri

text: Hallinnollinen keskus on Atjurjevon kylä. Piiriin kuuluu 12 maalaiskuntaa: Atjurjevo, Arga, Bolšoi Šustrui, Dmitrijev Usad, Kamenka, Kišaly, Kurtaški, Mordovskaja Kozlovka, Novotšadovo, Perevesje, Strelnikovo ja Volno-Nikolskoje. Asukkaat ovat etupäässä venäläisiä, mokšalaisia ja tataareja.


title: Atjurjevon piiri

text: Piirin läpi kulkee Moskovan ja Saranskin välinen maantie. Pääelinkeino on maatalous, joka tuottaa viljaa, perunaa, lihaa, maitoa ja villaa. Paikallislehtenä ilmestyy "Selskije vesti".


title: Bellman ja balalaikka

text: Bellman ja balalaikka on Helsingin balalaikkaorkesterin julkaisema äänite vuodelta 2015.


title: Bellman ja balalaikka

text: Oskari Nokso-Koivisto laulaa konsertissa valikoiman Carl Michael Bellmanin lauluja suomeksi. Sovitukset venäläisille perinnesoittimille on tehnyt Jevgeni Antonov. Orkesteria johtaa Gennadi Klykov.


title: Ricarda Haaser

text: Ricarda Haaser (s. 10. syyskuuta 1993) on itävaltalainen alppihiihtäjä, joka edustaa SV Achensee -seuraa.


title: Ricarda Haaser

text: Haaser sijoittui Sankt Moritzin MM-kilpailuissa 2017 alppiyhdistetyssä yhdeksänneksi. Pyeongchangin olympialaisissa 2018 hän oli samassa lajissa kolmastoista.


title: Ricarda Haaser

text: Haaser kilpaili alppihiihdon maailmancupissa ensimmäisen kerran Levin pujottelussa marraskuussa 2013. Ensimmäiset maailmancupin pisteensä hän saavutti Aspenin suurpujottelussa marraskuussa 2015 oltuaan 24:s. Kymmenen parhaan joukkoon hän sijoittui ensimmäisen kerran oltuaan kymmenes Lenzerheiden alppiyhdistetyssä maaliskuussa 2016. Hän sijoittui sittemmin kymmenenneksi myös suurpujottelussa, supersuurpujottelussa ja syöksylaskussa ennen kuin saavutti paremman sijoituksen oltuaan viides Crans-Montanan alppiyhdistetyssä helmikuussa 2017. Parhaimmillaan hän on sijoittunut neljänneksi Ofterschwangin suurpujottelussa maaliskuussa 2018.


title: Ricarda Haaser

text: Haaser voitti alppihiihdon Eurooppa-cupin kokonaiskilpailun ja suurpujottelucupin kaudella 2014–2015. Hän on voittanut neljä Eurooppa-cupin suurpujottelukilpailua.


title: Estelle Alphand

text: Estelle Alphand (s. 23. huhtikuuta 1995 Briançon, Ranska) on ruotsalainen alppihiihtäjä, joka edustaa ranskalaista CS Serre Chevalier -seuraa. Alphandilla on Ranskan ja Ruotsin kaksoinkansalaisuus, ja hän edustaa Ruotsia kaudesta 2017–2018 alkaen.


title: Estelle Alphand

text: Alphand voitti supersuurpujottelussa kultaa nuorten talviolympialaisissa 2012. Suurpujottelussa ja superalppiyhdistetyssä hän saavutti hopeaa. Alppihiihdon maailmancupissa Alphand kilpaili ensimmäisen kerran Ofterschwangin suurpujottelussa maaliskuussa 2013. Ensimmäset maailmancupin pisteensä hän saavutti Aspenin suurpujottelussa marraskuussa 2015 oltuaan 21:s. Parhaimmillaan hän on ollut 14:s Söldenin suurpujottelussa lokakuussa 2017.


title: Kuuma Ankanpoikanen

text: Kuuma Ankanpoikanen on vuonna 2008 perustettu turkulainen nykynukketeatteriryhmä, joka tekee esityksiä aikuisille ja lapsille. Nukketeatterin lisäksi sen ohjelmistoon kuuluu muun muassa naamioimprovisatorisia katuteatteriesityksiä.


title: Kuuma Ankanpoikanen

text: Kuuman Ankanpoikasen jäseniä ovat Merja Pöyhönen, Antti-Juhani Manninen, Lotta Virtanen, Hilla Väyrynen, Anna-Kaisa Kuisma (o.s. Väänänen), Pia Kalenius ja Outi Herrainsilta.Kuuma Ankanpoikanen


title: Akatsuki

text: Akatsuki, tunnettu myös nimillä Venus Climate Orbiter (VCO) ja Planet-C, on japanilainen Venus-luotain. Se laukaistiin 20. toukokuuta 2010 H-IIA -raketilla Tanegashiman avaruuskeskuksesta Japanista. Joulukuussa 2010 aiottu Venuksen kiertoradalle asettuminen epäonnistui päämoottorin vian vuoksi. Luotain kuitenkin matkasi sellaisella radalla, että se saapui uudelleen Venuksen lähelle joulukuussa 2015, jolloin se saatiin asettumaan Venuksen kiertoradalle. Tällöin Akatsukista tuli Japanin ensimmäinen planeetta-satelliittiluotain.


title: Akatsuki

text: Akatsukin massa on 520 kg. Tutkimuslaitteina luotaimella on kaasukehää havainnoivia instrumentteja, joilla pyritään ensisijaisesti havainnoimaan infrapuna-alueella Venuksen tulivuoritoimintaa sekä kaasukehän salamointia.


title: Akatsuki

text: Luotaimen oli tarkoitus asettua Venuksen kiertoradalle joulukuussa 2010, mutta ratamanööveri epäonnistui, kun luotaimen päämoottori toimi venttiilivian vuoksi vain 3 minuuttia aiotun 12 sijaan. Epäonnistumisen vuoksi Akatsuki lensi Venuksen ohi radalla jolla se osui uudestaan lähelle planeettaa joulukuussa 2015. Vaikka luotain joutui aiottua lähemmäksi Aurinkoa ja kärsi sen vuoksi ylikuumenemisesta, se on vikaantunutta päämoottoria lukuun ottamatta toimintakunnossa, ja suoritti 11. lokakuuta 2015 onnistuneen ratamuutoksen.


title: Akatsuki

text: Akatsukin palatessa Venuksen lähelle joulukuussa 2015 JAXAn suunnitelmana oli käyttää ratamanööveriin päämoottorin sijaan luotaimen ohjausmoottoreita rikkinäisen päämoottorin sijaan. Lisäksi jos jarrutus ei ensimmäisillä ohjausmoottoreilla onnistuisi, voitaisiin luotain pyöräyttää ympäri käyttäen sen toisen puolen ohjausmoottoreita. 9. joulukuuta 2015 00:51 Suomen aikaa luotain saapui sopivalle kohdalle, ja ensimmäisiä ohjausmoottoreita käyttämällä Akatsuki saatiin asettumaan Venuksen kiertoradalle. Ratamanööveri onnistui ja luotain asettui soikealle radalle noin 440 000 km x 400 km ja kolme astetta kallelleen suhteessa päiväntasaajan. Kiertoaika on 13 Maan vuorokautta ja 14 tuntia.


title: Akatsuki

text: Huhtikuussa 2016 tehdyn ratamanööverin jälkeen rata on kaukaisimmillaan noin 400 000 km ja lähimmillään noin 1000 km planeetan pilvistä. Akatsukin aloittaessa havaintotoimintansa, se on ainoa Venuksen radalla oleva luotain. Havainnoissaan Akatsuki keskittyy suunnitellusti kaasukehän havannointiin viidellä kamerallaan. Yhdellä kameralla pyritään saamaan ensimmäistä kerta kuva Venuksen salamoista, kahdella infrapunakameralla kuvataan pilviä, ultraviolettikameralla kartoitetaan kaasukehän kaasuja ja yhdellä infrapunakameralla pyritään havaitsemaan aktiivisia tulivuoria.


title: Akatsuki

text:
Havaintolaitteita Akatsukissa on kuusi:
Luotain pystyy kuvaamaan viidellä kamerallaan Venusta laajalla aallonpituusalueella ultravioletista infrapunasäteilyyn saakka. Venuksen tapauksessa ultraviolettihavainnot ovat erityisen tärkeitä, koska niiden avulla voidaan kartoittaa hyvin kaasukehää ja esimerkiksi siinä olevaa rikkidioksidia. Infrapunaisen avulla voidaan saada selville pilvikerroksen rakenteita sekä nähdä joissain tapauksissa jopa planeetan pinnalle saakka.


title: Hanasaaren voimalaitos

text: Hanasaaren voimalaitosalueella Helsingin Hanasaaressa on ollut Hanasaaren A-voimala, joka on purettu, ja on edelleen Hanasaaren B-voimala. B-voimalaitos tuottaa kivihiilestä sähköä 220 MW ja lämpöä 420 MW teholla. Laitoksen hyötysuhde sähkön ja kaukolämmön yhteistuotannossa on 86 prosenttia.


title: Hanasaaren voimalaitos

text: Voimalaitosalueella on Suvilahden höyryturbiinilaitos, joka aloitti toimintansa 1909. Helsingin kasvaessa seuraava voimala rakennettiin Salmisaareen, mutta lisää tarvittiin. Hanasaaren A-voimalan suunnitteli arkkitehti Vera Rosendahl, ja sen rakentaminen aloitettiin vuonna 1957. Se saatiin valmiiksi alkuvuonna 1960. B-voimalan suunnittelutyöt aloitettiin 1962, ja sen piirsi arkkitehti Timo Penttilä. Koko Hanasaaren vihkiminen päästiin suorittamaan 1967. Hanasaaren B-voimalaitos aloitti toimintansa vuonna 1974. Sen suunnittelussa huomioitiin erityisesti voimalaitoksen sovittaminen kaupunkiympäristöön.


title: Hanasaaren voimalaitos

text: Hanasaaren A-voimalaitos toimi 30 vuotta, ja vuodesta 2000 se toimi varavoimalana. Joulukuussa 2006 kaupunginvaltuusto päätti sen purkamisesta. Hanasaari A purettiin vuosina 2007-2008. Ennen purkutöitä tehtiin huolellinen rakennusten, laitteiden ja työn historian tallennus. Hannes Vartiainen ja Pekka Veikkolainen ovat tehneet puretusta voimalasta dokumenttielokuvan "Hanasaari A". Hanasaaren A-voimalaitoksen sisätiloissa kuvattiin vuosina 2006-2007 Ennätystehdasta.


title: Hanasaaren voimalaitos

text: B-voimalaitos on suunniteltu purettavan uuden Kalasataman alueen alta. Alueelle on kaavailtu asuinrakentamista, joka edellyttää maaperän puhdistustoimenpiteitä, sillä B-voimalan lähellä havaittiin vuonna 2006 syanidipitoisuuksia. Alueen puhdistus voi viedä useita vuosia. Joulukuussa 2015 Helsingin kaupunginvaltuusto päätti, että Hanasaaren voimalaitos suljetaan vuoteen 2024 mennessä.


Joulukalenteri: Kadonneiden lahjojen tapaus on suomalainen tv-joulukalenteri. Joulukalenteri alkoi Yle TV2 -kanavalla joulukuun ensimmäisenä päivänä 2015 ja päättyi jouluaattona 2015. Sarjassa esiintyvät aiemmista TV2:n lastenohjelmista tutut Maltti ja Valtti. Ohjelma oli ehdolla vuoden 2016 Kultainen Venla -palkinnon saajaksi Lasten- ja nuortenohjelmat -sarjassa.


title: Joulukalenteri: Kadonneiden lahjojen tapaus

text: Sarjan julkaisi DVD:llä VLMedia 28.10.2016.


title: Tyler Randell

text: Tyler Randell (s. 15. kesäkuuta 1991, Brampton, Ontario, Kanada) on kanadalainen jääkiekkoilija, joka pelaa NHL-seura Boston Bruinsin organisaatiossa. Hän on Bruinsin kuudennen kierroksen varaus .


title: Tyler Randell

text: Randell varattiin OHL:ään ensimmäisellä kierroksella numerolla 14 Belleville Bullsiin vuonna 2009. Hän pelasi OHL:ssä yhteensä 267 ottelua Belleville Bullsissa sekä Kitchener Rangersissa. Niissä hän teki 68 maalia sekä 43 syöttöpistettä eli yhteensä 111 tehopistettä. Lisäksi hänelle kertyi 392 rangaistusminuuttia. Kauden 2008–2009 jälkeen Boston Bruins varasi Randellin kuudennella kierroksella . 18. huhtikuuta 2011 Boston solmi Randellin kanssa kolmivuotisen tulokassopimuksen. 18. kesäkuuta 2015 Randell teki vuoden mittaisen jatkosopimuksen Bruinsin kanssa.


title: Syklo-oksigenaasi

text: Syklo-oksigenaasi eli prostaglandiiniendoperoksidisyntaasi on entsyymi, joka hapettaa rasvahapot kuten arakidonihapon endoperoksideiksi, joita eliöt käyttävät prostanoidien kuten prostaglandiinien ja tromboksaanien biosynteesiin. Entsyymi on tärkeä muun muassa tulehdusreaktioiden yhteydessä ja useat tulehduskipulääkkeet vaikuttavat estämällä sitä. Syklo-oksigenaasin EC-numero on 1.14.99.1. Entsyymiä tavataan aitotumaisista eliöistä.


title: Syklo-oksigenaasi

text: Ihmisen syklo-oksigenaasista tunnetaan kolme isoentsyymiä syklo-oksigenaasit 1, 2 ja 3 (COX-1, COX-2 ja COX-3). Näistä COX-1 ja COX-2 ovat rakenteeltaan dimeerejä, jotka koostuvat kahdesta identtisestä massaltaan noin 70 kDa olevasta alayksiköstä. COX-2-isoentsyymissä on lähellä C-terminaalia 18 aminohapon sekvenssi ja tämä muodostuu substraatin sitoutumiselle taskun, joka puuttuu COX-1-isoentsyymistä. Syklo-oksigenaasi kykenee hapettamaan useita 18 tai 20 hiiliatomia sisältäviä tyydyttymättömiä rasvahappoja orgaanisiksi peroksideiksi. Tärkein hapettuva rasvahappo on arakidonihappo, josta muodostuu prostaglandiini Hä, josta muodostuu edelleen prostaglandiineja, tromboksaaneja ja prostasykliiniä.


title: Syklo-oksigenaasi

text: COX-1-isoentsyymin tehtävänä on tuottaa pieniä määriä tromboksaaneja muun muassa auttamaan verihiutaleita tarttumaan toisiinsa. Sen sijaan syklo-oksigenaasi 2:ta erittyy terveissä soluissa vain vähän. Se aktivoituu tulehdustiloissa muun muassa sytokiinien ja eräiden bakteerien tuottamien kasvutekijöiden vaikutuksesta.


title: Syklo-oksigenaasi

text: Syklo-oksigenaasi tarvitsee katalyyttisen aktiivisuuden aikaansaamiseksi koentsyymikseen hemiryhmään sitoutuneen rautaionin. Entsyymin katalysoiman reaktion mekanismin ensimmäisessä vaiheessa entsyymi vastaanottaa protonin esimerkiksi arakidonihapolta alyylisessä asemassa sijaitsevasta C-13-hiiliatomilta. Radikaalin muodostumiseen osallistuvat hemiryhmä ja entsyymin tyrosiiniaminohappo. Tämä radikaali toisiintuu toiseksi radikaaliksi ja tämän jälkeen happimolekyyli reagoi radikaalin kanssa muodostaen orgaanisen peroksidin ja uuden radikaalin. Näitä vaiheita seuraa useita radikaali reaktioita esimerkiksi radikaalin syklisoituminen ja kaksoissidoksen hapettuminen hydroksyyliryhmäksi.


title: Syklo-oksigenaasi

text: Useiden tulehduskipulääkkeiden tulehdusta lieventävä vaikutusmekanismi perustuu syklo-oksigenaasin inhibiitioon, minkä seurauksena prostaglandiinien biosynteesi estyy. Niin kutsutut perinteiset tulehduskipulääkkeet kuten ibuprofeeni ja asetyylisalisyylihappo estävät sekä COX-1- että COX2-isoentsyymien toimintaa. On myös kehitetty COX-2-selektiivisiä inhibiittoreita kuten selekoksibi, rofekoksibi ja etorikoksibi, jotka sitoutuvat COX-2--isoentsyymin hydrofobiseen sitoutumiskohtaan, mutta eivät pääse sitoutumaan sinne COX-1-entsyymin tapauksessa erilaisen rakenteen aiheuttaman steerisen esteen vuoksi.


title: Jurmon kappeli

text: Jurmon kappeli on kirkkorakennus Jurmon saarella entisen Korppoon kunnan alueella Paraisilla. Kappeli on yksi Korppoon ruotsinkielisen kappeliseurakunnan alueen kuudesta kirkollisesta rakennuksesta ja valmistunut vuonna 1846. Sen tekijä on korppoolainen kirvesmies Adolf Abraham Gräneback.


title: Jurmon kappeli

text: Kappeli on seurakunnan omistuksessa ja sen samoin kuin kappelin ympärillä olevan pienen hautausmaan kunnossapidosta vastaavat asukkaat talkoovoimin. Kappelissa järjestetään jumalanpalvelus kerran vuodessa, perinteisesti heinäkuun toisena sunnuntaina. Kappeli on auki kesäisin hiljentymistä ja tutustumista varten ja käytössä myös kirkollisiin toimituksiin.


title: Jurmon kappeli

text: Nykyinen kappeli on saaren kolmas. Ensimmäinen kappeli oli korkealla Kappelinmäellä, sijaintinsa vuoksi sitä erehdyttiin pitämään pookina ja se oli siirrettävä alemmalle maastopaikalle. Toinen kappeli sijaitsi nykyisen kappelin paikalla ja oli rakennettu vuonna 1703. Rakennus oli 1800-luvun alkupuolella jo niin huonossa kunnossa, että siellä ei voitu pitää jumalanpalveluksia.


title: Kenneth Thompson

text: Kenneth Thompson -nimisiä henkilöitä ovat:


title: Furman University

text: Furman University on Yhdysvaltojen Etelä-Carolinassa sijaitseva liberal arts college, joka on perustettu 1826. Greenvillen kaupungissa sijaitsevassa oppilaitoksessa on mahdollista suorittaa nelivuotisia bachelor-tutkintoja yli 40 pääaineessa.


title: Furman University

text: Furman Universityssä on noin 2 700 opiskelijaa 46 Yhdysvaltojen osavaltiosta ja 53 maailman maasta. Tunnetuin suomalainen Furmanin alumni on valtiovarainministeri Alexander Stubb, joka suoritti siellä valtiotieteen bachelor-tutkinnon vuonna 1993.


title: Kenneth Thompson (jääkiekkoilija)

text: Kenworthy James "Ken" Thompson (29. toukokuuta 1881, Oakengates, Englanti – 25. marraskuuta 1933) oli brittiläinen jääkiekkoilija. Hän pelasi Montrealissa muutaman kauden ajan amatöörijääkiekkoa sekä kahden kauden ajan ammattilaistasolla. Hän pelasi vuonna 1918 yhden ottelun NHL:ssä ennen lopettamistaan.


title: Kenneth Thompson (jääkiekkoilija)

text: Thompson pelasi 14 ottelua Wanderersissa kaudella 1916–1917 National Hockey Associationin viimeisenä kautena. Tämän jälkeen hän pelasi yhden ottelun National Hockey Leaguen ensimmäisellä kaudella.


title: John Peers

text: John Peers (s. 25. heinäkuuta 1988 Melbourne) on australialainen tennispelaaja. Peers on keskittynyt nelinpeliin, jossa hän on voittanut urallaan 12 ATP-turnausta. Nelinpelin maailmanlistalla hän on ollut parhaimmillaan toisena huhtikuussa 2017.


title: John Peers

text: Grand Slam -turnauksissa Peers on päässyt loppuotteluun kolmesti; hän on hävinnyt kaksi kertaa, Wimbledonissa 2015 sekä Yhdysvaltain avoimissa 2015, molemmissa Jamie Murrayn parina, ja voittanut kerran, Australian avoimissa 2017, Henri Kontisen parina. Ensimmäiset kolme nelinpelin ATP-turnausvoittoaan Peers saavutti vuonna 2013 Houstonissa, Gstaadissa ja Bangkokissa. Vuonna 2014 hän voitti Münchenin turnauksen ja vuonna 2015 Brisbanen ja Hampurin turnaukset. Kaikki nämä turnausvoitot hän saavutti Jamie Murrayn kanssa. Kaudesta 2016 lähtien Peers on pelannut suomalaisen Henri Kontisen kanssa. Vuonna 2016 hän saavutti Kontisen kanssa viisi turnausvoittoa, joista merkittävimpänä ATP-mestaruusturnaus kauden lopussa. Tammikuussa 2017 he voittivat Australian avoimet ja selviytyivät vuoden 2019 Australian avoimissa loppuotteluun ranskalaisparia Pierre-Hugues Herbert ja Nicolas Mahut vastaan, mutta hävisivät numeroin 4–6, 6–7 (1–7).


title: Tour de Ski 2016

text: Tour de Ski 2016 kilpailtiin 1. tammikuuta – 10. tammikuuta 2016. Se oli järjestyksessään kymmenes Tour de Ski -kilpailusarja. Osakilpailut käytiin Sveitsin Lenzerheidessa, Saksan Oberstdorfissa sekä Italian Toblachissa ja Val di Fiemmessä.


title: Arthur Ramsey

text: Arthur Ramsey tarkoittaa seuraavia:


title: Andreas Alamommo

text: Andreas Alamommo (s. 23. joulukuuta 1998) on suomalainen mäkihyppääjä. Hän edustaa Ounasvaaran Hiihtoseuraa.


title: Andreas Alamommo

text: Alamommo debytoi mäkihypyn maailmancupissa marraskuussa 2015 Rukalla. Continental Cupissa hän on kilpaillut vuodesta 2014 alkaen. Parhaimmillaan Alamommo on ollut Continental Cupin osakilpailussa neljäs, Engelbergissä 28. joulukuuta 2018.


title: Andreas Alamommo

text: Alamommo osallistui Pyeongchangin talviolympialaisiin 2018 ja oli normaalimäen 38.


title: Andreas Alamommo

text: Alamommo osallistui vuoden 2015 nuorten MM-kilpailuihin, jossa hän oli henkilökohtaisen kilpailun 31:s. Saman vuoden Euroopan nuorten olympiafestivaaleilta Alamommo saavutti hopeaa joukkuekilpailusta.


title: Andreas Alamommo

text: Rovaniemeläinen ponnisti vuonna 2016 nuorten olympiafestivaaleilla Lillehammerissa HS100-mäestä kuudenneksi ja Râșnovin MM-kisoissa vastaavan kokoisesta mäestä 25:nneksi.


title: Rancken

text: Rancken on muun muassa seuraavien suomalaisten sukunimi:


title: Karolína Grohová

text: Karolína Grohová (s. 21. marraskuuta 1990 Dvůr Králové nad Labem) on tšekkiläinen maastohiihtäjä. Hän edustaa Dukla Libereciä ja on erikoistunut sprintteihin.


title: Karolína Grohová

text: Grohová oli vuoden 2014 talviolympialaisissa Sotšissa sprinti 38:s ja viestin kymmenes. Hän on osallistunut vuosien 2013 ja 2015 MM-kilpailuihin, parhaana henkilökohtaisena sijoituksenaan 34:s sija vuoden 2013 kilpailuiden sprintistä Val di Fiemmestä.


title: Karolína Grohová

text: Maailmancupissa Grohová debytoi tammikuussa 2011 sijoittuen Liberecin sprintissä sijalle 29 ja ottaen näin maailmancup-uransa avauspisteet. Hänen paras sijoituksensa on 24. tila marraskuulta 2015 Kuusamon sprintistä.


title: Atjurjevo

text: Atjurjevo (, ) on kylä, maalaiskunta ja Atjurjevon piirin hallinnollinen keskus Mordvan tasavallassa Venäjällä. Se sijaitsee Moskovan ja Saranskin välisen maantien varrella 135 kilometriä Saranskista länteen. Kunnassa on 4 300 asukasta (vuonna 2015).


title: Atjurjevo

text: Atjurjevon kylä mainitaan ensimmäisen kerran vuonna 1443. Sen asukkaat ovat etupäässä mokšalaisia. Kylästä tuli piirikeskus vuonna 1937.


title: Atjurjevo

text: Seudun pääelinkeino on maatalous. Atjurjevossa toimii muovitehdas. Palveluihin kuuluvat kaksi keskikoulua, musiikkikoulu, ammattikoulu, lasten harrastuskeskus, kulttuuritalo, piirisairaala ja hotelli. Kylässä on vuonna 1862 rakennettu Pyhän Nikolaoksen kirkko.


title: Saima Tawast-Rancken

text: Saima Hellin Maria Tawast-Rancken (9. lokakuuta 1900 Pieksämäki – 1983) oli suomalainen lääkäri ja fysioterapian kehittäjä. Hän sai professorin arvonimen 1964.


title: Saima Tawast-Rancken

text: Tawast-Ranckenin vanhemmat olivat August Tawast ja Maria Henrika Varis ja puoliso vuodesta 1930 professori, lääketieteen ja kirurgian tohtori Dodo Emila Arthur Rancken (k. 1935). Tawast-Rancken tuli ylioppilaaki Mikkelin suomalaisesta yhteiskoulusta 1920 ja valmistui lääketieteen lisensiaatiksi 1933. Hän väitteli samana vuonna Helsingin yliopistosta lääketieteen ja kirurgian tohtoriksi väitöskirjan aiheenaan "Über Zentralnervöse Einflüsse auf die Reiz-barkeitsparameter des Frosch-Nerven-muskels". Tawast-Rancken oli Helsingin yliopistollisen sairaalan alilääkäri 1936–1958, HYKS:n kirurgian klinikan osastoylilääkäri 1958–1966 ja Meilahden sairaalan osastoylilääkäri 1966–1968. Lääkärintyönsä ohella hän toimi Helsingin yliopiston voimistelulaitoksen tuntiopettajana 1945–1966, fysikaalisen lääketieteen dosenttina 1955–1967, Työväen akatemian opettajana 1935–1945 sekä Lääkintävoimisteluopiston lääkinnällisenä johtajana ja luennoitsijana 1944–1968. Tawast-Rancken oli myös Lääkintöhallituksen tieteellisen neuvoston jäsen, Mannerheimliiton liittoneuvoston jäsen 1936–1962 sekä Jyväskylän kasvatusopillisen korkeakoulun liikuntatieteellisen osaston opetusta suunnittelevan valtion komitean jäsen 1960–1962.


title: Tartto–Koidula-rata

text: Tartto–Koidula-rata on Tartumaan ja Põlvamaan maakunnissa sijaitseva rataosuus, jossa liikennöivät Elronin henkilöjunat. Junia kulkee talviaikaan arkisin yksi juna päivässä kumpaankin suuntaan ja viikonloppuisin kaksi päivässä. Kesäisin junat jatkavat Koidulasta Piusaan.


title: Seppo Randell

text: Seppo Tapani Randell (s. 28. heinäkuuta 1934) on suomalainen sosiologi ja emeritusprofessori. Hän oli Tampereen yliopiston vt. professori, dosentti ja vuodesta 1971 sosiologian professori. Randell oli myös tiedekuntansa dekaani 1972–1974 ja yliopiston vararehtori. Randell on suomentanut muun muassa Emile Durkheimin teoksia ja kirjoittanut sosiologian oppikirjoja.


title: Atjaševon piiri

text: Atjaševon piiri () on kunnallishallintoalue Mordvan tasavallassa Venäjällä. Vuonna 1928 perustetun piirin pinta-ala on 1 095,8 neliökilometriä. Asukkaita on 18 300 henkeä (vuonna 2015).


title: Atjaševon piiri

text: Atjaševon piiri sijaitsee Mordvan tasavallan itäosassa. Se rajoittuu kaakossa Dubjonkin, lounaassa Tšamzinkan, lännessä Itšalkin ja pohjoisessa Ardatovin piireihin sekä idässä Uljanovskin alueeseen.


title: Atjaševon piiri

text: Piiri sijaitsee Volgan ylängön metsäarovyöhykkeellä. Tärkeimmät joet ovat Nuja ja Bolšaja Sarka. Hyötykaivannaisiin kuuluvat savi ja hiekka.


title: Atjaševon piiri

text: Hallinnollinen keskus on Atjaševon kaupunkimainen taajama. Samannimisen kaupunkikunnan lisäksi piiriin kuuluu 18 maalaiskuntaa: Alovo, Andrejevka, Atjaševo, Bolšije Manadyši, Djurki, Kamenka, Kapasovo, Kiržemany, Kozlovka, Lobaski, Pokrovskoje, Sabantšejevo, Šein-Maidan, Selištši, Tarasovo, Tšukaly-na-Vežne, Ušakovka ja Vetšerlei. Asukkaat ovat etupäässä ersäläisiä ja venäläisiä. Kaupunkiväestön osuus on 33,5 %.


title: Atjaševon piiri

text: Piirin läpi kulkee rautatie sekä Saranskista Ardatoviin johtava maantie. Pääelinkeino on maatalous, joka on erikoistunut viljan ja sokerijuurikkaan viljelyyn. Atjaševon taajamassa on teollisuutta. Paikallislehtenä ilmestyy "Vperjod".


title: Atjaševo

text: Atjaševo (, ) on kaupunkimainen taajama, kaupunkikunta ja Atjaševon piirin hallinnollinen keskus Mordvan tasavallassa Venäjällä. Se sijaitsee Saranskin ja Ardatovin välisen maantien ja rautatien varrella 80 kilometriä Saranskista koilliseen. Taajamassa ja kunnassa on 6 100 asukasta (vuonna 2015).


title: Atjaševo

text: Paikkakunta on syntynyt rautatien rakentamisen yhteydessä vuonna 1894. Se on saanut nimensä vieressä sijaitsevasta kylästä. Atjaševosta tuli piirikeskus vuonna 1928 ja kaupunkimainen taajama vuonna 1963. Asukkaat ovat etupäässä ersäläisiä.


title: Atjaševo

text: Taajamassa toimii meijeri, leipomo, lihajalostamo, asfalttitehdas ja metallialan yrityksiä. Palveluihin kuuluvat kaksi yleissivistävää koulua, ammatti- ja musiikkikoulut, kulttuuritalo, kirjasto ja piirisairaala.


title: Paloma Picasso

text: Paloma Picasso (oik. "Anne Paloma Ruiz-Picasso y Gilot", s. 19. huhtikuuta 1949 Vallauris, Ranska) on ranskalainen muotitaiteilija ja liikenainen. Hänet tunnetaan etenkin Tiffanylle suunnittelemistaan koruista sekä parfyymeistään.


title: Paloma Picasso

text: Paloma Picasso on taidemaalari Pablo Picasson nuorin lapsi, jonka äiti on taidemaalari ja kirjailija Françoise Gilot.


title: Paloma Picasso

text: Paloma Picasso yritti aluksi välttää ryhtymästä taiteelliselle uralle, ettei joutuisi jatkuvasti rinnastetuksi isäänsä. Hän kuitenkin opiskeli Pariisin yliopiston Nanterren kampuksella teatteripuvustusta ja toimi tässä ammatissa eräässä pariisilaisessa teatterissa. Hänen puku- ja korusuunnitelmansa saivat niin hyviä arvioita, että hän päätti opiskella lisää korusuunnittelua. Vuonna 1969 hän esitteli töitään ystävälleen Yves Saint-Laurentille, joka tilasi häneltä korusarjan.


title: Paloma Picasso

text: Pablo Picasson kuoltua 1973 Paloma Picasso keskeytti uransa hoitaakseen isänsä jäämistöä ja teosten inventointia ja luettelointia. Kuolinpesän selvittäminen oli erittäin vaikeaa monine oikeusjuttuineen ja testamentin puutteen takia. Paloma Picasso auttoi Pariisin kaupunkia vuonna 1983 avatun Picasso-museon organisoimisessa. Hän kokeili siipiään näyttelijänä ja sai pääosan Walerian Borowczykin vuoden 1974 elokuvassa "Moraalittomia tarinoita". Elokuva sai hyvät arviot, mutta Picasso ei ole sen koommin näytellyt.


title: Paloma Picasso

text: 1970-luvun puolivälissä Paloma Picasso aloitti muotisuunnitteluyhteistyön argentiinalaisen näytelmäkirjailijan ja ohjaajan Rafael Lopez-Cambilin kanssa. He rakastuivat, menivät naimisiin 1978 mutta erosivat 1999. Paloma Picasso avioitui samana vuonna osteopaatti Eric Thévenet’n kanssa. He asettuivat asumaan Sveitsiin, ja Paloma Picasso perusti nimeään kantavan säätiön isänsä ja äitinsä muistoa vaalimaan.


title: Paloma Picasso

text: Vuonna 1979 Paloma Picasso aloitti pitkän yhteistyönsä Tiffany & Companyn kanssa, ja vuonna 1984 L’Oréal esitteli Paloma Picasson nimeä kantavan parfyymin. Hajustealalla Paloma Picasso seurasi äitinsä isän jalanjälkiä: isoisä oli toiminut hajuvesikemistinä Etelä-Ranskan Grassessa. L’Oréal-yhteistyö kasvoi kosmetiikkasarjaksi, johon kuului muun muassa Paloma Picasson tunnusväriksi muodostunutta punaisen sävyä edustava huulipuna.


title: Paloma Picasso

text: Vuodesta 1989 Paloma Picasson on suunnitellut keramiikkaa ja lasiesineitä Villeroy & Boch -yhtiölle.


title: Harri Nummela

text: Harri Tapani Nummela (s. 26. huhtikuuta 1968 Tampere) on suomalainen urheiluvaikuttaja ja Suomen Jääkiekkoliiton puheenjohtaja. Jääkiekkoliiton liittovaltuusto valitsi hänet Kalervo Kummolan seuraajaksi marraskuussa 2015 järjestetyssä kokouksessa. Jääkiekkoliiton puheenjohtajan tehtävät Nummela otti vastaan 7. tammikuuta 2016.


title: Harri Nummela

text: Pitkän ja merkittävän uran pankkimaailmassa tehnyt Harri Nummela on OP Ryhmän johtokunnan jäsen ja digitaalisen liiketoiminnan ja asiakaskokemuksen johtaja. Nummela on toiminut OP Ryhmässä eri tehtävissä vuodesta 1992 lähtien. Koulutukseltaan Nummela on oikeustieteen kandidaatti.


title: Éleuthère Irénée du Pont

text: Éleuthère Irénée du Pont de Nemours (24. kesäkuuta 1771 – 31. lokakuuta 1834) oli ranskalais-yhdysvaltalainen kemisti ja teollisuusmies, joka perusti ruutitehtaasta alkunsa saaneen kemianteollisuusyrityksen E. I. du Pont de Nemours and Company. Siitä lähtien Du Pontin perhe on ollut yksi Pohjois-Amerikan rikkaimmista ja vaikutusvaltaisimmista suvuista.


title: Éleuthère Irénée du Pont

text: Du Pont syntyi Pariisissa talousvirkamies Pierre Samuel du Pontin poikana. Vuonna 1784 kuningas Ludvig XVI aateloi hänen isänsä, jonka sukunimen jatkoksi tuli de Nemours. Poika varttui perheen maatilalla Égrevillen lähellä nykyisessä Seine-et-Marnen departementissa, menestyi koulussa ja tunsi jo nuorena kiinnostusta räjähteisiin.


title: Éleuthère Irénée du Pont

text: Syksyllä 1785 du Pont aloitti opinnot Pariisin Collège Royalissa, ja kahta vuotta myöhemmin perhetuttava Antoine Lavoisier otti hänet valtion ruutivirastoon harjoittelijaksi. Sen jälkeen du Pont työskenteli hetken valtion ruutitehtaassa Essonnessa. Vuonna 1791 du Pont avioitui ja alkoi auttaa perheensä omistamassa kustantamossa Pariisissa, joka julkaisi tasavaltalaista sanomalehteä. Du Pont oli jäsenenä vallankumousta suunnittelevassa kansalliskaartissa ja tuki jakobiinejä. Vallankumouksen alettua hän ja hänen isänsä kuitenkin vastustivat kuninkaan mestausta ja jäivät maltillisine mielipiteineen vähemmistöön. He alkoivat suunnitella lähtöä siirtolaisiksi hiljattain itsenäistyneisiin Yhdysvaltoihin ja laittoivat kustantamonsa myyntiin.


title: Éleuthère Irénée du Pont

text: Du Pont lähti isänsä ja veljensä perheen kanssa laivalla kohti Amerikkaa. He rantautuivat Rhode Islandille uuden vuosisadan alkuhetkillä 1. tammikuuta 1800, ja nuoren Du Pontin vaimo ja lapset seurasivat pian perässä. Du Pont perusti ruutitehtaan nimeltä Eleutherian Mills Delawaren osavaltion Brandywine Creekiin huomattuaan amerikkalaisen ruudin huonolaatuiseksi. Pian du Pont oli Yhdysvaltain armeijan, turkisyhtiöiden ja muiden ruutia tarvitsevien tärkein toimittaja, ja Brandywine Creekiin perustettiin lisäksi villa- ja puuvillakehräämöt sekä nahkurinverstas.


title: Éleuthère Irénée du Pont

text: Du Pont oli 32 vuotta perustamansa E.I. du Pont de Nemours and Companyn johdossa. Hän kuoli 1834.


title: Waltteri Lehtonen

text: Waltteri Lehtonen (s. 4. kesäkuuta 1993 Keuruu) on suomalainen jääkiekkoilija, joka pelaa Mestis-joukkue KeuPa HT:ssä. Hän on pelipaikaltaan oikea laitahyökkääjä. Lehtonen on pelityyliltään puolustava hyökkääjä.


title: Waltteri Lehtonen

text: Lehtonen on KeuPa HT:n oma kasvatti. Hän siirtyi C-juniori-ikäisenä JYPiin kaudeksi 2008–2009. Lehtonen oli seuraavalla kaudella 2009–2010 seuran B-nuorten paras pistemies tehoilla 15+19=34. Hän voitti kauden päätteeksi B-nuorten I-divisioonan hopeaa. Kaudella 2012–2013 Lehtonen oli JYPin A-nuorten toiseksi paras pistemies Arttu Likolan kanssa tehoilla 13+16=29. Kaudella 2013–2014 hän oli joukkueen paras pistemies ja syöttäjä tehoilla 13+27=40.


title: Waltteri Lehtonen

text: Kaudeksi 2014–2015 Lehtonen teki vuoden mittaisen Mestis-sopimuksen JYP-Akatemian kanssa. Hänen tulokaskautensa toi siellä 34 runkosarja- ja viidessä playoff-ottelussa tehot 4+8=12. Kaudella 2015–2016 Lehtonen oli JYP-Akatemian paras pistemies ja syöttäjä tehoilla 7+19=26. Hänellä oli myös yli puolet kaudesta pelanneista joukkueen paras teholukema (0). Lehtonen debytoi kauden aikana myös JYPin SM-liigajoukkueessa. Hän pelasi ensimmäisen ja kauden ainoaksi jääneen liigaottelunsa 28. marraskuuta 2015 Tampereen Ilvestä vastaan. Lehtonen sai ottelussa jääaikaa 6.57 minuuttia ja hän teki myös liigauransa avausmaalin.


title: Waltteri Lehtonen

text: Lehtonen nimettiin kaudeksi 2015–2016 JYP-Akatemian varakapteeniksi. Kaudella 2016–2017 hän oli tehoilla 15+21=36 joukkueen paras maalintekijä ja toiseksi paras pistemies Riku Pitkäsen jälkeen. Akatemian kausi päättyi kuitenkin putoamiseen Suomi-sarjaan ja joukkue lopetti tähän myös toimintansa. Kaudeksi 2017–2018 Lehtonen palasi vuoden mittaisella Mestis-sopimuksella kasvattajaseuraansa KeuPaan. Hänet nimettiin joukkueen kapteeniksi. Lehtosen runkosarja päättyi kuitenkin jo joulukuun 2017 lopulla nilkkavammaan ja hän palasi kokoonpanoon vasta pudotuspeleissä. Lehtosen KeuPan kapteenina korvasi Markus Jokinen, joka jatkoi tehtävässään Lehtosen kuntoutumisesta huolimatta kauden loppuun. Hän voitti kauden päätteeksi Mestiksen mestaruuden.


title: Waltteri Lehtonen

text: Kaudeksi 2018–2019 Lehtonen nimettiin takaisin KeuPa HT:n kapteeniksi.


title: Tapani Karvinen

text: Janne Asko Tapani Karvinen (s. heinäkuu 1981) on suomalainen poliitikko. Hän toimi Piraattipuolueen puheenjohtajana vuosina 2014–2016 sekä varapuheenjohtajana vuosina 2016-2018. Karvinen on ammatiltaan datanomi mutta kertoo myös opiskelleensa journalistiikkaa Alkio-opistolla ja medianomiopintoja ammattikorkeakoulussa. Karvinen on kotoisin Heinävedeltä ja asuu Turussa.


title: Haavateippi

text: Haavateippi, kiinnelaastari tai ihoteippi on teippiä, jota käytetään sidosten tai taitosten kiinnittämiseen haavojen päälle. Pienen haavan tai nirhauman kohdalla se voi korvata laastarin. Teippiä käytetään sekä ensihoidossa että osana leikkaushaavojen jälkihoitoa. Se kiinnittyy ihoon liimapinnan avulla. Käytetty liima on tyypillisesti hypoallergeeninen aine, joka on suunniteltu niin, että teippi on hellävaraisesti irrotettavissa ihoa tai haavaa vahingoittamatta. Haavateippiä on usein ensiapulaukuissa. Sitä on tyypillisesti saatavana ainakin valkoisena tai ihonvärisenä.


title: Haavateippi

text: Haavateippi on hengittävää kuitumateriaalia, eli se päästää ilman kosketuksiin haavan kanssa. Tämä auttaa paranemisessa. Joskus teippiin on lisätty sinkkioksidia, joka toimii antibakteerisena aineena ehkäisten infektioita. Teipit, jotka on tehty mikrohuokoisesta materiaalista (reiät alle 2 nm), kuten 3M yhtiön Micropore (aikaisemmin Transpore), ovat yleisiä.


title: Haavateippi

text: Haavateipin nimi tulee siitä, että sitä voidaan laittaa sellaisenaan suoraan haavan päälle. Jotkut toiset lääketieteelliset teipit, kuten Leukoplast, on tarkoitettu pelkästään sellaisiin kiinnityksiin, joissa ne eivät ole suoraan kosketuksessa haavaan.


title: Katharina Truppe

text: Katharina Truppe (s. 15. tammikuuta 1996) on itävaltalainen alppihiihtäjä, joka edustaa ASKÖ ESV St.Veit -seuraa.


title: Katharina Truppe

text: Alppihiihdon Eurooppa-cupissa Truppe on voittanut yhden kilpailun pujottelussa. Nuorten MM-kilpailuissa 2015 hän saavutti pronssia pujottelussa. Alppihiihdon maailmancupissa Truppe kilpaili ensimmäisen kerran Flachaun pujottelussa tammikuussa 2015. Ensimmäiset maailmancupin pisteensä hän saavutti Aspenin ensimmäisessä pujottelussa marraskuussa 2015 oltuaan 14:s. Kymmenen parhaan joukkoon hän sijoittui ensimmäisen kerran Lienzin pujottelussa joulukuussa 2015 oltuaan yhdeksäs. Parhaimmillaan hän on ollut viides Flachaun ja Semmeringin pujotteluissa 2018.


title: Katharina Huber

text: Katharina Huber (s. 3. lokakuuta 1995) on itävaltalainen alppihiihtäjä, joka edustaa Sportunion Waidhofen/Ybbs -seuraa.


title: Katharina Huber

text: Huber saavutti nuorten MM-kilpailuissa pronssia pujottelussa 2016.


title: Katharina Huber

text: Alppihiihdon maailmancupissa Huber kilpaili ensimmäisen kerran Aspenin pujottelussa marraskuussa 2015 sijoittuen 18:nneksi. Parhaimmillaan hän on ollut kahdestoista Levin pujottelussa marraskuussa 2017.


title: Katharina Gallhuber

text: Katharina Gallhuber (s. 16. kesäkuuta 1997) on itävaltalainen alppihiihtäjä, joka edustaa SC Göstling-Hochkar -seuraa.


title: Katharina Gallhuber

text: Euroopan nuorten olympiafestivaaleilla 2015 Gallhuber saavutti hopeaa pujottelussa. Hän sai pujotteluhopeaa myös nuorten MM-kilpailuissa 2016. Pyeongchangin olympialaisissa 2018 hän saavutti pronssia pujottelussa ja hopeaa joukkuekilpailussa.


title: Katharina Gallhuber

text: Alppihiihdon maailmancupissa Gallhuber kilpaili ensimmäisen kerran Söldenin suurpujottelussa lokakuussa 2015. Hän sijoittui 30 parhaan joukkoon ensimmäisen kerran Aspenin ensimmäisessä pujottelussa marraskuussa 2015 oltuaan 26:s, mutta ei saavuttanut kilpailusta pisteitä jäätyään liian paljon voittajasta. Ensimmäiset pisteensä hän saavutti maailmancupissa joulukuussa 2015 oltuaan Lienzin pujottelussa 24:s. Kymmenen parhaan joukkoon hän sijoittui ensimmäisen kerran Killingtonin pujottelussa marraskuussa 2017 oltuaan seitsemäs. Parhaimmillaan hän on ollut viides Tukholman kaupunkikilpailussa ja Ofterschwangin pujottelussa kaudella 2017–2018.


title: Uinnin lyhyen radan Euroopan-mestaruuskilpailut 2015

text: 18. uinnin lyhyen radan Euroopan-mestaruuskilpailut järjestettiin Israelin Netanyassa 2.–6. joulukuuta 2015. Kilpailujen järjestäjänä toimi Euroopan uimaliitto LEN. Kisojen menestynein maa oli 15 mitalia (11 kultaa, 3 hopeaa, 1 pronssi) saavuttanut Unkari.


text: Isäntämaa


title: Fiat 500X

text: Fiat 500X on Fiatin vuodesta 2014 lähtien valmistama pieni crossover-tyyppinen henkilöautomalli, joka korvasi Fiat Sedicin. Se perustuu samalle pohjalevylle kuin muun muassa Fiat 500L- ja Tipo- sekä Jeep Renegade -mallit.


title: Fiat 500X

text: 500X esiteltiin Pariisin autonäyttelyssä syksyllä 2014. Vuoden 2015 Euro NCAP -kolaritestistä se sai tulokseksi neljä tähteä viidestä.


title: Fiat 500X

text: Bensiinimoottorit Euroopassa ovat 1,4 MultiAir (140/160 hv) ja 1,6 E.torQ (110 hv). Pohjois-Amerikassa on lisäksi saatavana 2,4-litrainen Tigershark (180 hv). Dieselmoottorit ovat 1,3- (95 hv), 1,6- (120 hv) ja 2,0-litraiset (140 hv) Multijetit.


title: Empire (televisiosarja)

text: Empire on yhdysvaltalainen draamasarja, jossa perehdytään viihdedynastiaa johtavan musiikkimogulin elämään. Yhdysvalloissa sarjan esittäminen alkoi 7. tammikuuta 2015 Fox-kanavalla ja Suomessa sitä esitetään Subilla 2. joulukuuta 2015 alkaen.


title: Empire (televisiosarja)

text: "Empire" nousi Yhdysvalloissa vuoden 2015 katsotuimpien tv-sarjojen joukkoon, ja sarjan ensimmäisen kauden päätösjaksoa katsoi peräti 23 miljoonaa katsojaa.


title: Empire (televisiosarja)

text: Empiren keskushahmo on Lucious Lyon (Terrence Howard): katujen kasvatti, hip hopin kuningas, entinen huumekauppias ja nykyinen musiikkimoguli, joka pyörittää menestynyttä Empire Entertainment -yhtiötä. Häikäilemätön Lucious saa kuulla sairastavansa parantumatonta ALS-tautia. Elinaikaa lääkäri antaa vuodesta kolmeen. Nyt Luciouksen on päätettävä, kuka hänen pojistaan ottaa yrityksen ohjakset haltuun kun hän itse ei enää siihen kykene.


title: Empire (televisiosarja)

text: Pojista vanhin, Andre (Trai Byers), on päällisin puolin pätevä liikemies, jolta kuitenkin puuttuu Luciouksen kaipaamaa musiikkialan kokemusta. Keskimmäinen poika, Jamal (Jussie Smollett), on lahjakas mutta isänsä suureksi pettymykseksi homoseksuaali ja siksi Luciouksen mielestä kelpaamaton Empiren johtoon. Nuorin poika Hakeem (Bryshere Y. Gray) puolestaan on kultalusikka suussaan syntynyt nuorukainen, joka kuitenkin omaa musiikillisia lahjoja ja karismaa.


title: Empire (televisiosarja)

text: Luciouksen poikien lisäksi yrityksestä osansa haluaa neljäskin osapuoli, Luciouksen temperamenttinen ex-vaimo Cookie (Taraji P. Henson). Cookie on viettänyt viimeiset 17 vuotta vankilassa ja haluaa vapauduttuaan puolet yrityksestä.


title: Gornergratbahn

text: Gornergrat Bahn (GGB) on sveitsiläinen rautatieyhtiö, joka omistaa Gornergratvuorelle kulkevan rautatien () Etelä-Sveitsissä Zermattin alueella. GGB:n omistaa pörssinoteerattu liikenneyhtiö BVZ Holding AG.


title: Gornergratbahn

text: Gornergratin rata Zermattin kylästä Gornergratille otettiin käyttöön vuonna 1898.


title: Gornergratbahn

text:
Gornergrat Bahn omistaa radan lisäksi radalla käytettävän junakaluston, asema- ja majoitustiloja sekä osan matkailupalveluyhtiö Gornergrat Experience AG:sta.
Yhtiön liikevaihto oli vuonna 2014 23 milj. Sfr. Henkilöstön määrä oli 98.


title: Gornergratbahn

text: Gornergratin radan pituus on 9 339 metriä. Radalla on yhteensä kuusi pysähdyspaikkaa.


title: Gornergratbahn

text: Rataverkko on kapearaiteinen (1 000 mm) ja varustettu koko matkaltaan hammasrattain. Radan korkeusero on 1 484 metriä. Rautatien keskimääräinen jyrkkyys on 160 promillea ja suurin jyrkkyys 200 promillea.


title: Gornergratbahn

text: Rata on ollut alusta alkaen sähköistetty. Käyttöjännite oli alun perin 550 V (kolmivaiheinen, 40 Hz), mutta se nostettiin vuonna 1930 725 volttiin (kolmivaiheinen, 50 Hz).


title: Gornergratbahn

text: Yhtiön rata ei liity teknisesti muihin rautateihin, mutta Zermattissa on vaihtoyhteys Matterhorn Gotthard Bahnin juniin Vispin suuntaan. Lisäksi Riffelalpin asemalta on 675-metrinen akkukäyttöinen raitiotieyhteys hotellille.


title: Gornergratbahn

text: Junaliikenne Gornergratille on ympärivuotista. Junia kulkee kesä- ja talvikaudella 2–4 tunnissa, keväisin ja syksyisin tunneittain. Matka vuorelle kestää 29–42 minuuttia, alaspäin muutaman minuutin enemmän.


title: Gornergratbahn

text: Gornergrat Bahnilla kulki vuonna 2014 noin 1,6 miljoonaa matkailijaa.


title: Hautanen

text: Hautanen on muun muassa seuraavien suomalaisten sukunimi:


Luettelo Monster High -nettisarjan jaksoista


text: "Jakso "Uusi tulokas" on ensimmäisen tuotantokauden aikana julkaistu erikoisjakso, ei varsinainen nettijakso."


text: Seuraavia jaksoja ei ole julkaistu suomeksi Internetissä.


text: Seuraavia jaksoja ei ole julkaistu suomeksi Internetissä, mutta ne löytyvät DVD:ltä Monster High - 13 toivetta (jaksot 56-58).


title: Mikko Kantola

text: Mikko (Esra Mikael) Kantola (9. lokakuuta 1916 Pieksämäki – 24. marraskuuta 1997 Kanarian saaret, Espanja) oli Työtehoseuran toimitusjohtaja, professori ja metsätöiden koneellistamisen kehittämisen pioneereja Suomessa.


title: Mikko Kantola

text: Kantolan vanhemmat olivat kappalainen Vilho Kantola ja opettaja Elli Hyvönen ja puoliso vuodesta 1946 varanotaari Arma-Iris Gustavsson. Pieksämäellä syntynyt Kantola vietti lapsuusvuotensa Kivennavalla ja tuli ylioppilaaksi Terijoen yhteislyseosta. Sodissa hän toimi pioneerijoukoissa ja valmistui jatkosodan aikana vuonna 1943 metsänhoitajaksi. Maatalous- ja metsätieteiden lisensiaatti ja tohtori Kantolasta tuli 1954, hänen väitöskirjansa aiheena oli sahatukkien automaattinen kuormaus autoon. Työtehoseuran palveluksessa Kantola toimi koko ammattiuransa, vuodesta 1945 alkaen aina eläköitymiseensä saakka vuonna 1981. Hän työskenteli Työtehoseuran metsäosaston päällikkönä, johtokunnan sihteerinä ja jäsenenä sekä toimitusjohtajana. Alkuvuosina hän toimi muun muassa metsätyöntekijöiden ammattikasvatuksen parissa, mutta oli myös kehittämässä metsätyövälineistöä, kuten esimerkiksi rationalisoimassa 54 eri käytössä ollutta kirvesmallia muutamaan päätyyppiin ja vaikuttamassa teräskaaristen käsisahojen käyttöönottoon. Erityisesti Kantola vaikutti silti moottorisahan käytön yleistymisen myötä laajemmin puunkorjuun koneellistumiseen ja oli myös metsänmuokkauksen kaluston kehittämisen asiantuntija. Niistä hänellä oli useita patentteja. Työtehoseuran toimitusjohtajana Kantola kehitti sekä organisaation rakennetta että toiminnan kohdealueita. Hän toimi pitkään muun muassa oman alansa YK:n alaisten kansainvälisten yhteistyöelinten Suomen edustajana ja kansainvälisissä rationalisointijärjestöissä. Professorin arvonimi hänelle myönnettiin 1977.


title: Bolšije Bereznikin piiri

text: Bolšije Bereznikin piiri () on kunnallishallintoalue Mordvan tasavallassa Venäjällä. Vuonna 1935 perustetun piirin pinta-ala on 957,7 neliökilometriä. Asukkaita on 13 000 henkeä (vuonna 2015).


title: Bolšije Bereznikin piiri

text: Bolšije Bereznikin piiri sijaitsee Mordvan tasavallan kaakkoisosassa. Se rajoittuu lounaassa Kotškurovon, lännessä Ljambirin, luoteessa Tšamzinkan ja koillisessa Dubjonkin piireihin sekä kaakossa Uljanovskin alueeseen.


title: Bolšije Bereznikin piiri

text: Piiri kuuluu Volgan ylängön metsäarovyöhykkeeseen. Tärkeimmät joet ovat Sura, Štyrma sekä Bolšaja ja Malaja Kša. Hyötykaivannaisia ovat savi, hiekka, sora ja hiekkakivi.


title: Bolšije Bereznikin piiri

text: Hallinnollinen keskus on Bolšije Bereznikin kylä. Piiriin kuuluu 15 maalaiskuntaa: Bolšije Berezniki, Guzyntsy, Jelizavetinka, Kosogory, Marjanovka, Parakino, Permisi, Potšinki, Russkije Naimany, Simkino, Staryje Naimany, Sudosevo, Šugurovo, Tazino ja Tšornaja Promza. Asukkaat ovat etupäässä venäläisiä ja ersäläisiä.


title: Bolšije Bereznikin piiri

text: Seudun pääelinkeino on maatalous, joka on erikoistunut viljan viljelyyn. Bolšije Bereznikin kylässä on teollisuutta. Paikallislehtenä ilmestyy "Prisurskije vesti".


title: Bolšije Berezniki

text: Bolšije Berezniki on kylä, maalaiskunta ja Bolšije Bereznikin piirin hallinnollinen keskus Mordvan tasavallassa Venäjällä. Se sijaitsee Surajokeen laskevan Malaja Kšan suussa 58 kilometriä Saranskista itään. Kunnassa on 6 700 asukasta (vuonna 2015).


title: Bolšije Berezniki

text: Paikkakunta on syntynyt 1600-luvulla vartioasemaksi suojelemaan Venäjän etelärajaa nogaiden hyökkäyksiltä. 1800-luvulla siitä kehittyi yksi myllyteollisuuden keskuksista. Asukkaat ovat etupäässä venäläisiä.


title: Bolšije Berezniki

text: Bolšije Bereznikissä toimii meijeri, leipomo ja asfalttitehdas. Palveluihin kuuluvat perus- ja keskikoulut, ammattikoulu, musiikkikoulu, kulttuuritalo ja piirisairaala. Kylässä on kotiseutumuseo ja toimiva Pyhän Kolminaisuuden kirkko.


title: Teppo Korte

text: Teppo Fredrik Korte (12. heinäkuuta 1919 Turku – 9. marraskuuta 2015 Turku) oli suomalainen yritysjohtaja, koulutukseltaan kauppatieteiden maisteri. Hänelle myönnettiin vuorineuvoksen arvonimi 1974. Hän oli Farmoksen pääjohtaja 1964–1983.


title: Teppo Korte

text: Korte valmistui ekonomiksi 1956 ja kauppatieteiden kandidaatiksi 1958 Åbo Akademin kauppakorkeakoulusta.


title: Luettelo mäkihypyn olympiamitalisteista

text: Mäkihyppy on ollut talviolympialaisten kisaohjelmassa ensimmäisistä talviolympialaisista, vuodesta 1924 lähtien. Menestyneimmät maat ovat Suomi ja Norja.


title: Bolšoje Ignatovon piiri

text: Bolšoje Ignatovon piiri () on kunnallishallintoalue Mordvan tasavallassa Venäjällä. Vuonna 1930 perustetun piirin pinta-ala on 834,2 neliökilometriä. Asukkaita on 7 500 henkeä (vuonna 2015).


title: Bolšoje Ignatovon piiri

text: Bolšoje Ignatovon piiri sijaitsee Mordvan tasavallan koillisosassa. Se rajoittuu kaakossa Ardatovin ja etelässä Itšalkin piireihin sekä muualla Nižni Novgorodin alueeseen.


title: Bolšoje Ignatovon piiri

text: Piiri sijaitsee metsäarovyöhykkeellä. Tärkeimmät joet ovat Pjana, Barahmanka, Menja ja Salja. Hyötykaivannaisiin kuuluu savi.


title: Bolšoje Ignatovon piiri

text: Hallinnollinen keskus on Bolšoje Ignatovon kylä. Piiriin kuuluu 13 maalaiskuntaa: Andrejevka, Atjaševo, Bolšoje Ignatovo, Gorki, Kiržemany, Kutškajevo, Novoje Bajevo, Novoje Katšajevo, Protasovo, Spasskoje, Staroje Tšamzino, Tšukaly ja Varmazeika. Asukkaat ovat etupäässä venäläisiä ja ersäläisiä.


title: Bolšoje Ignatovon piiri

text: Seudun pääelinkeino on maatalous, joka on erikoistunut viljan, lihan ja maidon tuotantoon. Bolšoje Ignatovon kylässä on teollisuutta. Paikallislehtenä ilmestyy "Voshod".


title: Djalminha

text: Djalma Feitosa Dias eli Djalminha (s. 9. joulukuuta 1970 Santos, Brasilia) on brasilialainen uransa lopettanut jalkapalloilija. Hän oli pelipaikaltaan keskikenttäpelaaja.


title: Djalminha

text: Djalminha teki ensiesiintymisensä Brasilian pääsarjassa kaudella 1989 edustaen Flamengoa. Hän pelasi vuosina 1989–1997 Flamengossa, Guaranissa ja Palmeirasissa yhteensä 77 kotimaansa pääsarjaottelua, joissa hän teki 29 maalia. Djalminha voitti Flamengossa Brasilian-mestaruuden kaudella 1992 ja Copa do Brasilin kaudella 1990. Osan kaudesta 1994 hän pelasi lainalla Japanin pääsarjassa Shimizu S-Pulsessa.


title: Djalminha

text: Kesällä 1997 Djalminha siirtyi Espanjan pääsarjassa pelaavaan Deportivo La Coruñaan, jossa hän vuosina 1997–2004 pelasi 138 pääsarjaottelua ja teki niissä 38 maalia. Djalminha voitti Espanjan-mestaruuden kaudella 1999–2000 ja Copa del Reyn kaudella 2001–2002. Kauden 2002–2003 hän pelasi lainalla Itävallan Bundesliigan Austria Wienissä, jossa hän voitti sekä Itävallan-mestaruuden että Itävallan cupin. Djalminha päätti uransa meksikolaisessa Club Américassa vuonna 2004.


title: Djalminha

text: Brasilian maajoukkueessa Djalminha pelasi vuosina 1996–2002 yhteensä 14 ottelua, joissa hän teki viisi maalia. Hän oli mukana voittamassa Copa Américaa 1997.


title: Djalminha

text: Flamengo


title: Djalminha

text: Deportivo La Coruña


title: Djalminha

text: Austria Wien


title: Djalminha

text: Brasilian maajoukkue


title: Bolšoje Ignatovo

text: Bolšoje Ignatovo (, ) on kylä, maalaiskunta ja Bolšoje Ignatovon piirin hallinnollinen keskus Mordvan tasavallassa Venäjällä. Se sijaitsee pienen Sjutovleijoen varrella 106 kilometriä Saranskista koilliseen. Kunnassa on 2 900 asukasta (vuonna 2015).


title: Bolšoje Ignatovo

text: Kylä on syntynyt 1620-luvulla. Asukkaat ovat etupäässä ersäläisiä ja venäläisiä.


title: Bolšoje Ignatovo

text: Bolšoje Ignatovossa toimii maatalousyritys, meijeri, leipomo ja kaksi asfalttitehdasta. Palveluihin kuuluvat keskikoulu, ammattikoulu, musiikkikoulu, kirjasto ja piirisairaala. Kylässä on museo ja kirkko.


title: Sulfadiatsiini

text: Sulfadiatsiini (CHSNO) on sulfonamideihin kuuluva orgaaninen yhdiste. Yhdistettä voidaan käyttää lääketieteessä antibioottina muun muassa virtsatieinfektioiden hoidossa. Sulfadiatsiini kuuluu WHO:n tärkeimpien lääkeaineiden listalle


title: Sulfadiatsiini

text: Huoneenlämpötilassa sulfadiatsiini on valkoista tai kellertävää kiteistä ainetta. Yhdiste liukenee hieman veteen ja paremmin emäksisiin liuoksiin kuin neutraaleihin tai happamiin liuoksiin. Se liukenee hieman etanoliin ja asetoniin.


title: Sulfadiatsiini

text: Sulfadiatsiinin antibakteeriset ominaisuudet perustuvat muiden sulfonamidiantibioottien tavoin bakteerien tarvitseman foolihapon biosynteesin estämiseen. Yhdistettä käytetään muun muassa systeemisten infektioiden, "Nocardia"-infektioiden sekä virtsatieinfektioiden hoitamiseen. Sitä voidaan käyttää yhdistelmävalmisteena trimetopriimin kanssa. Yhdessä pyrimetamiinin kanssa sulfadiatsiinia voidaan käyttää myös toksoplasmoosin hoitoon. Sulfadiatsiinin hopeasuolaa hopeasulfadiatsiinia käytetään palovammojen hoidossa.


title: Sulfadiatsiini

text: Sulfadiatsiinia valmistetaan 2-aminopyrimidiinin ja asetyylisulfanilyylikloridin välisellä reaktiolla. Muodostuvan tuotteen asetyyliryhmä hydrolysoidaan natriumhydroksidin avulla, jolloin muodostuu sulfadiatsiinia.


title: Dubjonkin piiri

text: Dubjonkin piiri () on kunnallishallintoalue Mordvan tasavallassa Venäjällä. Vuonna 1928 perustetun piirin pinta-ala on 896,9 neliökilometriä. Asukkaita on 12 500 henkeä (vuonna 2015).


title: Dubjonkin piiri

text: Dubjonkin piiri sijaitsee Mordvan tasavallan itäosassa. Se rajoittuu lounaassa Bolšije Bereznikin, lännessä Tšamzinkan ja pohjoisessa Atjaševon piireihin sekä idässä Uljanovskin alueeseen.


title: Dubjonkin piiri

text: Piirin maisemaa leimaa eroosion kuluttama Suran jokilaakso. Hyötykaivannaisiin kuuluvat savi, hiekka, sora ja hiekkakivi.


title: Dubjonkin piiri

text: Hallinnollinen keskus on Dubjonkin kylä. Kuntaan kuuluu 16 maalaiskuntaa: Ardatovo, Berjozovskoje, Dubjonki, Jengalytševo, Kabajevo, Kaibitševo, Kotškurovo, Krasino, Lomaty, Morga, Nikolajevka, Petrovka, Povodimovo, Purkajevo, Tšeberino ja Tšindjanovo. Asukkaat ovat etupäässä ersäläisiä, venäläisiä ja tataareja.


title: Dubjonkin piiri

text: Seudun pääelinkeino on maatalous, joka tuottaa viljaa, perunaa, lihaa, maitoa ja villaa. Dubjonkin kylässä on teollisuutta. Paikallislehtenä ilmestyy "Novaja žizn".


title: New Rochelle

text: New Rochelle on pientalovaltainen kaupunki Yhdysvaltojen New Yorkin osavaltion kaakkoisosassa, Manhattanilta koilliseen.


title: New Rochelle

text: Vuonna 2007 New Rochellessa oli 73 260 asukasta, mikä teki siitä osavaltion seitsemänneksi suurimman kaupungin. Vuoden 2010 väestönlaskennassa asukasluku oli noussut 77 062:een. Vuonna 2008 Yhdysvaltojen podiatriayhdistys nimesi New Rochellen maan toiseksi parhaaksi jalankulkukaupungiksi läheisen New York Cityn jälkeen. Marraskuussa 2008 "Business Week" -talouslehti nosti New Rochellen osavaltion parhaaksi ja yhdeksi koko maan parhaista asuinpaikoista lapsiperheille. Vuonna 2014 New Rochelle äänestettiin parhaaksi paikaksi asua 550 yhdysvaltalaiskaupungin joukosta.


title: New Rochelle

text: New Rochelle on saanut nimensä Ranskan La Rochellen kaupungista, josta tuli seudulle 33 hugenottiperhettä vuonna 1688 uskonnollista vainoa pakoon. He saivat lahjoituksena 25 neliökilometriä maata sitä 30 vuotta aiemmin intiaaneilta ostaneelta Thomas Pelliltä ja antoivat paikalle nimen "La nouvelle Rochelle".


title: New Rochelle

text: Alueelle saapui lisää ranskalaissiirtolaisia aina vuoteen 1760 saakka, ja kaupunki pysyi niin ranskankielisenä että monista ympäröivistä hugenottisiirtokunnista lähetettiin lapsia kouluun New Rochelleen.


title: New Rochelle

text: Ensimmäisessä valtakunnanlaajuisessa väestönlaskennassa vuonna 1790 New Rochellen asukasluvuksi saatiin 692. Heistä 136 oli afroamerikkalaisia, joista sata oli orjia ja 36 vapaita. Vuonna 1820 kaikkiaan 150 mustasta enää kuusi oli orjia, ja viimeisetkin orjat vapautettiin New Yorkin osavaltiossa 1827.


title: New Rochelle

text: 1800-luvulla New York City alkoi vastaanottaa suuria siirtolaismääriä etenkin Irlannista ja Saksasta, jolloin monet aiemmin saapuneet ja vaurastuneet perheet alkoivat muuttaa kaupungin lievealueille, muun muassa New Rochelleen.


title: New Rochelle

text: 1900-luvun alussa New Rochellessa oli 14 720 asukasta. Kiinteistösijoittajat alkoivat ostaa alueen maatiloja ja torppia ja rakentaa alueelle omakotilähiöitä tunnuslauseella ”New Rochelle, City of Homes.”. Vuonna 1909 Edwin Thanhouser perusti kaupunkiin elokuvatuotantoyhtiönsä, joka tuli tunnetuksi elokuvasarjasta "Million Dollar Mystery". Vuonna 1923 New Rochellesta kotoisin olevasta Anna Jonesista tuli ensimmäinen musta nainen, joka sai asianajajan oikeudet New Yorkin osavaltiossa.


title: New Rochelle

text: Vuonna 1930 New Rochellessa oli jo 54 000 asukasta, kun heitä kymmentä vuotta aiemmin oli ollut 36 213. Kolmikymmenluvulla New Rochellen asukkaiden tulotaso oli New Yorkin osavaltion korkein ja koko maan kolmanneksi korkein.


title: New Rochelle

text: 1900-luvun lopulla New Rochelleen saatiin uusi Metro North -linjan rautatieasema, jonka yhteyteen avattiin New Roc Cityksi kutsuttu viihdekeskus, joka sisältää supermarketin, 20 elokuvateatterisalia, jäähallin, mikroautoradan, pienoisgolfkentän, ravintoloita, hotellin ja loft-asuntoja. Sen alta purettiin vuonna 1968 avattu New Rochelle Mall -ostoskeskus.


title: New Rochelle

text: New Rochelle sijaitsee New Yorkin osavaltion mantereenpuoleisen osan kaakkoiskulmassa, Long Island Sound -lahden rannalla. Lännessä sen naapurikaupungit ovat Pelham, Pelham Manor ja Eastchester, pohjoisessa Scarsdale sekä idässä Mamaroneck ja Larchmont. New Rochelle sijaitsee 3,2 kilometriä pohjoiseen New York Cityn rajalta, jonka takana on Bronxin Pelham Bay Park. New Rochellen pinta-ala on 34,3 neliökilometriä ja se on muodoltaan kolmiomainen, noin 16 kilometriä etelästä pohjoiseen ja leveimmillään kaksi kilometriä itä–länsisuunnassa.


title: New Rochelle

text: New Rochellen keskustassa on myös kerrostaloja, mutta valtaosin kaupunki muodostuu vauraan väestön omakotialueista. Kaupungissa on 11 500 yhden perheen pientaloa ja yhteensä 26 000 kotitaloutta.


title: New Rochelle

text: New Rochellen pohjoisosa oli mukana "Forbes"-talouslehden tilastossa 500 kiinteistöhinnoiltaan kalleimmasta postinumeroalueesta Yhdysvalloissa. Pientalojen keskimääräinen hinta oli 752 000 dollaria ja kotitalouksien keskitulot vuodessa hieman alle 200 000 dollaria.


title: New Rochelle

text: Monet kaupungin omakotialueista ovat vartioituja ja aitojen ympäröimiä. New Rochellen poliisilaitoksen mukaan kaupunki on kuitenkin rikostilastojen valossa kokoluokkansa turvallisin kaupunki New Yorkin osavaltiossa ja viidenneksi turvallisin koko maassa.


title: New Rochelle

text: Vuonna 2014 Movoto-kiinteistöyhtiö valitsi New Rochellen New Yorkin osavaltion kymmenen parhaan asuinpaikan joukkoon. Myös muut kärkikymmenikön paikkakunnat sijaitsevat Westchesterin piirikunnassa.New Rochellessa on kymmenen alakoulua, kaksi junior high schoolia ja yksi high school. New Rochelle High Schoolissa on oppilaita yli 60 maasta.


title: New Rochelle

text: The College of New Rochelle on New Yorkin osavaltion vanhin naisille tarkoitettu katolinen college. Kaupungissa sijaitsee myös miehiä opiskelijoiksi ottava katolinen korkeakoulu Iona College. Kaupungissa sijaitsee myös yksi Monroe Collegen neljästä kampuksesta.


title: New Rochelle

text: New Rochellessa sijaitsee myös Japanese Weekend School of New York, joka antaa opetusta japaniksi viikonloppuisin.


title: Bubble Guppies

text: Bubble Guppies on yhdysvaltalainen lasten animaatiosarja.


title: Perunpeukaloinen

text: Perunpeukaloinen ("Henicorhina leucoptera") on peukaloisten heimoon kuuluva varpuslintu.


title: Perunpeukaloinen

text: Perunpeukaloista tavataan Perun pohjoisosissa ja Ecuadorin eteläisimmissä osissa, ja sen levinneisyysalueen pinta-ala on noin 3 400 km. Lajia on kuvattu melko yleiseksi, mutta se on luokiteltu silmälläpidettäväksi, koska sen levinneisyysalue on hyvin pieni ja sitä uhkaa elinympäristöjen tuhoutuminen.


title: Dubjonki

text: Dubjonki (, ) on kylä, maalaiskunta ja Dubjonkin piirin hallinnollinen keskus Mordvan tasavallassa Venäjällä. Se sijaitsee pienen Sjuksjurmajoen varrella 83 kilometriä Saranskista itään. Kunnassa on 3 300 asukasta (vuonna 2015).


title: Dubjonki

text: Kylä on syntynyt tataarien maille 1600-luvulla. Asukkaat ovat etupäässä ersäläisiä.


title: Dubjonki

text: Dubjonkin kautta kulkee Saranskin ja Uljanovskin välinen maantie. Siellä toimii maatalousyritys, meijeri, leipomo ja muuta jalostusteollisuutta. Palveluihin kuuluvat keskikoulu, ammattikoulu, taidekoulu, kulttuuritalo, kaksi kirjastoa ja piirisairaala. Kylässä on kotiseutumuseo.


title: Valkometsäpeukaloinen

text: Valkometsäpeukaloinen ("Henicorhina leucosticta") on peukaloisten heimoon kuuluva varpuslintu.


title: Valkometsäpeukaloinen

text: Valkometsäpeukaloista tavataan laajalla alueella Meksikosta Etelä-Amerikan pohjoisosiin ulottuvalla alueella. Sen levinneisyysalueen pinta-ala on noin 2 520 000 km. Laji kannaksi arvioidaan 500 000–4 999 999 yksilöä, ja se on luokiteltu elinvoimaiseksi.


title: Leo Liusvaara

text: Leo Armas Liusvaara (6. heinäkuuta 1930 – 26. heinäkuuta 2015) oli suomalainen voimistelunopettaja ja Helsingin kaupungin Urheilu- ja retkeilytoimiston kenttäpäällikkö (myöhemmin osastopäällikkö). Hän oli pesäpalloilija, ja hänen pesäpalloseuransa oli Helsingin Pallo-Toverit, ja hän pelasi kolmosvahtina. Hän oli myös pikaluistelija ja toimi Suomen Luisteluliiton toiminnanjohtajana. Hän kirjoitti oppaan "Pikaluistelun opas" (1960).


title: Riffelalptram

text: Riffelalptram (RiT) on Sveitsissä sijaitseva raitiotie, joka kulkee Gornergratbahnin asemalta Riffelalp Resort -hotellille. Rata sijaitsee noin 2,2 kilometrin korkeudessa Zermattin kunnassa, Gornergratvuoren länsirinteellä.


title: Riffelalptram

text: Raitotie otettiin käyttöön Gornergratin radan valmistumisen jälkeen vuonna 1899. Yhteys lopetettiin vuonna 1960, mutta se rakennettiin uudelleen vuonna 2001.


title: Riffelalptram

text: Rata kulkee Gornergratbahnin Riffelalp-asemalta hotellille. Radan pituus on 675 metriä. Rata on kapearaiteinen (900 mm). Radan korkeusero on noin 13 metriä: Riffelalpin aseman korkeus on 2 209,5 m mpy., josta rata nousee hotellille 2 222,2 metrin korkeuteen. Rata on ollut alusta alkaen sähköistetty. Käyttöjännite oli alun perin 550 V (3-vaiheinen, 40 Hz). Vuoden 2001 uudistuksessa raitiovaunuista tehtiin akkukäyttöisiä (80 V, 320 Ah).


title: Riffelalptram

text: Raitiovaunu kulkee vain tarvittaessa.


title: Jessica Hilzinger

text: Jessica Hilzinger (s. 26. toukokuuta 1997) on saksalainen alppihiihtäjä, joka edustaa SC Oberstdorf -seuraa.


title: Jessica Hilzinger

text: Alppihiihdon maailmancupissa Hilzinger kilpaili ensimmäisen kerran Aspenin ensimmäisessä pujottelussa marraskuussa 2015 saavuttaen heti ensimmäiset maailmancupin pisteensä sijoituttuaan 25:nneksi.


title: Asteroidi (elokuva)

text: Asteroidi on yhdysvaltalainen television minisarja vuodelta 1997, jonka on tuottanut NBC. Se kuvaa Yhdysvaltain yrityksiä estää asteroidia törmäämästä Maahan.


title: Turkvision laulukilpailu 2013

text: Turkvision laulukilpailu 2013 () oli ensimmäinen Turkvision laulukilpailu. Se järjestettiin Eskişehirissä, Turkissa 19. ja 21. joulukuuta 2013. Siihen osallistui 24 maata tai aluetta, joissa asuu paljon turkkilaisia tai puhutaan turkkilaista kieltä.


title: Turkvision laulukilpailu 2013

text: Kilpailu koostui 19. joulukuuta järjestetystä semifinaalista sekä finaalista, joka kilpailtiin 21. joulukuuta. Kaikki 24 osallistujaa kilpailivat semifinaalissa, josta 12 pääsi finaaliin. Käytetystä äänestys- ja pistejärjestelmästä ei kerrottu tarkemmin, eikä esimerkiksi kappaleiden semifinaalissa saamia pisteitä julkistettu.


title: Turkvision laulukilpailu 2013

text: Kilpailuun osallistui 24 valtiota ja aluetta.


title: Living Planet Programme

text: Living Planet Programme (LPP) (kirj. suom. elävä planeetta ohjelma) on ESA:n Maan kaukokartoitus -ohjelma, jota hoitaa Earth Observation Programmes Directorate. LPP koostuu kahdesta luokasta satelliitteja. Earth Explorers -satelliitit ovat ensisijaisesti tieteellisiä ja Earth Watch ensisijaisesti operationaalisia esimerkiksi sääsatelliitteja.


title: Living Planet Programme

text: Marraskuussa 2015 neljä Earth Explorer -satelliittia on kiertoradalla ja toiminnassa. Kaikkiaan satelliitteja on hyväksytty toteutettavaksi 8 kappaletta ja 9. on suunnitteilla.


title: Living Planet Programme

text:
4 toteutunutta satelliittia ovat:
4 hyväksyttyä satelliittia ovat:


title: Laurence St. Germain

text: Laurence St. Germain (s. 30. toukokuuta 1994 Saint-Ferréol-les-Neiges) on kanadalainen alppihiihtäjä, joka edustaa Mont-Sainte-Annea.


title: Laurence St. Germain

text: St. Germain sijoittui Pyeongchangin olympialaisissa 2018 pujottelussa 15:nneksi.


title: Laurence St. Germain

text: Alppihiihdon maailmancupissa St. Germain kilpaili ensimmäisen kerran Aspenin ensimmäisessä pujottelussa marraskuussa 2015 sijoittuen 27:nneksi. Hän ei kuitenkaan saavuttanut kilpailusta pisteitä jäätyään liian paljon voittajasta. Ensimmäiset maailmancupin pisteensä hän saavutti oltuaan 17:s Levin pujottelussa marraskuussa 2017. Parhaimmillaan hän on ollut 14:s Killingtonin pujottelussa marraskuussa 2017.


title: Laurence St. Germain

text: Nor-Am Cupissa hän on voittanut kolme pujottelukilpailua. Pujottelucupin kokonaispisteissä hän on ollut toinen kausilla 2015–2016 ja 2016–2017.


title: Jaakko Kettunen

text: Jaakko Johannes Kettunen (s. 8. kesäkuuta 1927 Säyneinen) on suomalainen sotilaskapellimestari ja säveltäjä. Kettunen suoritti sotilassoittajan tutkinnon 17-vuotiaana 1944. Sotilaskapellimestariksi hän valmistui Sibelius-Akatemiasta 1961. Sävellystä Kettunen on opiskellut Einar Englundin ja Oliver Kohlenbergin johdolla. Jaakko Kettunen toimi soittaja-aliupseerina vuosina 1946–1965 ja sotilaskapellimestarina 1965–1981. Hän on työskennellyt huilun äänenjohtajana Kuopion Orkesterissa 1943–1963 ja opettanut huilun- ja pianonsoittoa Kuopion ja Kajaanin Musiikkiopistoissa vuosina 1960–1976.


title: Jaakko Kettunen

text: Halu opiskella musiikkia vei Kettusen suoraan kansakoulusta sotilassoittokunnan huilun soitto-oppilaaksi. Taitojen kartuttua hän voitti puolustusvoimien huilunsoiton mestaruuden kaksi kertaa vuosina 1958 ja 1963.


title: Jaakko Kettunen

text: Kettusen sävellystuotantoon kuuluu muun muassa "Balladi B-klarinetille ja pianolle" (1960) ja Veikko Tiikkasen runoon tehty "Nocturno sekakuorolle" (1995).